description: Islamiterroristide rühmitus al-Shabab teatas, et tapis Kirde-Keenias kuus kristlast, vahendas BBC.

title: Islamirühmitus al-Shabab tappis jälle kristlasi


description: Balti korvpalliliiga esimeses mängus kaotas Rakvere Tarvas Valmieras kohalikule klubile 52:85.

title: Balti liiga algas: Läti meister käis Tarvast 33 punktiga üle

fasttext_language: et


description: Venemaal Krasnojarski krais Sosnovoborskis viskas viiendas klassis õppiv 12aastane poiss vihahoos klassikaaslast tooliga, vahendab telekanal Prima.

title: Koolipoiss tabas õpetajat tooliga pähe


title: Pime ajakirjanik koju istuma ei jää: see, et ma ei näe, ei tohi takistada seda, mida teha tahan

maintext:
"Ja kell on saanud…" teatab varajastele kuulajatele Raadio 2 hommikuprogrammis Jakob Rosin. Tema vastas seisev Gert Zavatski jälgib silmanurgast, millal paarimees lause lõpetab, et panna mängima järgmine lugu. Jakobil on seda teha keeruline, sest noormees on pime.
Mikrofonid väljas, vahetavad mehed kiirustades omavahel infot. Jakob, üks kõrvaklapp kõrvas, on oma arvuti kohal küürus: "Kas sa selle kodulehekülje otsisid välja?" ootab ta
Gerdilt vastust, kes vaatab samal ajal ühte viiest enda ees olevast ekraanist ja teeb avastuse: mängima pandi vale lugu. Mehed naeravad ja vabandavad kuulajate ees juba otse-eetris.
Peale läheb järgmine ärkajatele mõeldud laul, kui Gert ühtäkki avastab: "Kuule, siin on mingid nupud sees… mida need teevad?" Kahele mehele oli see alles kolmas ühine raadiosaade ja seega jääb hetkeks hätta ka nägija.


title: TÖRTS TEADUST: miks on ketšupit nii raske valada?

maintext:
Kui sa oled ketšupisõber, siis pole kahtlust, et sa oled vahepeal näinud tõsiselt vaeva, et seda pudelist – eriti just klaaspudelist – kätte saada, märgib Lifehacker. Ja kui sa oled mõelnud, et miks see kangekaelne ollus sind kiusab, siis siin on vastus: ketšup on mitte-Newtoni vedelik.
Cook's Science on koostanud väga põhjaliku ketšupifüüsika ülevaate, mida saad uurida SIIT.
Aga kui seda teadust veidi lühemalt kokku võtta, siis on asi eeskätt selles, et ketšup ei käitu nii nagu "normaalsed" vedelikud. Enamikul vedelikel, nagu näiteks vesi või oliiviõli, on püsiv viskoossus – tegu on omadusega, mis kirjeldab vedeliku vastupanu voolamisele. Selliseid vedelikke nimetatakse "Newtoni vedelikeks" ja nad tulevad igati kenasti pudelist välja.
Mitte-Newtoni vedelike viskoossus on teistsugune ja sõltub sageli välistest mõjutajatest. Nende voolamisvõime on sõltuv nihkepingest. Mõned on nihkepinge all paksenevad vedelikud: mõjutamisega lähevad need paksemaks. Teised, nagu ketšup, on aga struktuurviskoossed vedelikud: mõjutades muutuvad need vedelamaks.
Sel põhjusel on vaja väliseid jõudusid, näiteks nuga või korralikku koputamist, et see liikuma saada. Murevabaks ketšupitarvitamiseks oleks ilmselt mõistlik klaaspudeleid vältida ja jääda plastikust pudelite juurde, kust saab ketšupit välja pigistada.


description: Tallinna linn ja MTÜ Loomade Hoiupaik on kodutute loomade üle kembelnud juba kuid. Tüliõuna südameks oli leping, mille lõppedes ei andnud hoiupaik varjupaigas elavaid loomi linnale üle. Eile toimunud kohtuistungil jõudsid pooled aga kokkuleppele: linn saab loomad ja mõlemad kannavad oma kohtukulud ise.

title: Kohtuvaidlus sai läbi - hüljatud kassid ja koerad pääsevad uude hoiupaika


description: Valitsev F1 maailmameister Lewis Hamilton ei viitsinud Jaapani GP eelsel pressikonverentsil ajakirjanikele liigselt tähelepanu pöörata ja mängis suurema osa ajast oma telefoniga. Briti vormelimeedia arvates näitas mees sellega aga üles lugupidamatust Jaapani fännide suhtes.

title: VIDEO | Hamilton mängis Jaapani GP pressikonverentsil lolli

maintext:
Ja oli naljakas – näiteks Sainz võttis pilte nähes Twitteris sõna, et tema ema arvates nägi hirvenäoga hispaanlane välja palju armsam, kui jänesekõrvadega Hamilton. Ajakirjanikud, kellele igavlev britt monotoonseid vastuseid andis, asja aga roosades toonides ei näinud.
Hey @LewisHamilton no offense but my mum says im the cutest of both 😜 pic.twitter.com/8fwprhH5We


title: Kohustuslik kirjandus - palju masendavat ja igavat, vähe nüüdisaegset ja humoorikat?

maintext:
"Noored lihtsalt ei huvitu raamatutest, mis on pärit eelmisest sajandist ja räägivad põllutöödest," avaldab 12. klassi õpilane Maike, et tema eakaaslased sooviksid kohustusliku kirjandusena lugeda pigem midagi nüüdisaegset. Kui tekst kulgeb aeglaselt ja jääb kaugeks, siis otsitakse võimalusi viilida – internetist leiab ju kubinal sisututvustusi.
Selle taga, et nooremad koolilapsed peavad lugema Lindgrenit ja Pervikut, keskkooliõpilased aga Tammsaaret ja Balzaci, on haridus- ja teadusministeeriumi töögruppide koostatud soovituslike teoste loend.
Kõigile koolidele kohustuslikku kirjandust ei ole Eestis juba alates 2002. aastast, tuletab ministeeriumi üldharidusosakonna asejuhataja Pille Liblik meelde paljusid siiani üllatavat tõika.
"Gümnaasiumi ainekavas on mitme kursuse puhul piirdutud üksnes autori nimetamisega. Valik tehakse igas koolis oma õppekava järgi. Kui teos on kirjas kooli õppekavas, siis on see õpilastele kohustuslik," selgitab Liblik.


description: Vaja läheb: 200 g piimašokolaadi (soovitatavalt küpsetusšokolaadi), 50 g 35protsendilist vahukoort, 40 g likööri, 70 g kuivatatud kirsse või muid meelepäraseid kuivatatud marju.

title: KÜPSETA NAGU PROFF I Kirsitükkide ja likööriga trühvel


title: Jürgen Rooste | Kersti Kaljulaid - raske aja president

maintext:
Kas naispresident on üldse omaette asi, et temast peaks soolises võtmes rääkima? Oluline, et meil on ikkagi president, mitte naispresident, eks. Kõik nais-liitelised asjad on kahtlased. Naisluuletaja on nagu vähendav. Naiskodukaitse on midagi muud, kui kodukaitse? Naisesimees on ikkagi esinaine vist … Ühesõnaga …
Jah, et meil on naine president, see on päriselt tähtis. See on seigana oluline. Eesti ühiskond on ikka suhteliselt sumbne tos soo-asjas. Eriti praeguse maailma tuultes, kus mõnel Euroopa Liidu liikmesmaal tahetakse seadusega naiste kehade/õiguste üle otsustama hakata (naise reproduktsiooniorganid n-ö riigistada). Eriti, kui meil Eestis on naistest ministridki haruldased.
Asi on selles, et naised – tänu teatavale ühiskondlikule tõrjumisele – on olnud mingit viisi tollest mängust kõrval. Muidugi, mitte et sugu otsustaks alati ühiskonnas kaasarääkimise, aga paraku on olnud me poliitikapärand suuresti meeste kanda. Ja neil ei ole uusi lahendusi pakkuda. Taas – mitte, et jalgevahega lahendusi saaks pakkuda. Aga sotsiaalne naissoolisus on kujundanud selle, et Eestis on naised rohkem kultuurikandjad-kõrvaltvaatajad (rohkem õpetajad-raamatukoguhoidjad, rohkem kultuurisündmuste publik, rohkem väljas otsustajate ringist), neil on olnud rohkem aega tunnetada, vaadelda. Vähem võimalust ja vajadust oma võimu kinnistamisega tegelda.


description: Läinud öösel algas uus NBA hooaeg, kui ära peeti kolm esimest kohtumist. Suurima üllatuse pakkus Golden State Warriorsi kindel alla jäämine San Antonio Spursile.

title: VIDEO | Vägev NBA hooaja algus: Golden State´i supertiim hävis, valitsev meister näitas võimu

maintext: Naine on armukesega voodis, kui ta mees koju jõuab ja uksekella annab. "Kähku!" kamandab ta armukest. "Seisa sinna nurka!" Ta määrib armukese alasti kehale kiiresti õli ja puistab selle talgiga üle. "Ära liigu kuni ma sulle ütlen," sosistab naine talle, "lihtsalt teeskle, et oled skulptuur." "Mis asi see on, kullake?" uurib abikaasa ruumi sisenedes. "Ah, see on lihtsalt üks skulptuur," vastab naine. "Naabrid ostsid endale sellise magamistoaskulptuuri ja see meeldis mulle nii väga, et otsustasin ka meile ühe muretseda." Rohkem asjast enam ei räägita ning mees ja naine lähevad magama. Kella kahe ajal hommikul tõuseb mees üles, läheb kööki ning tuleb natukese aja pärast tagasi klaasi piima ja võileivaga. "Võta," ütleb ta "skulptuurile", "söö midagi. Ma seisin nagu idioot tervelt kolm päeva naabrite juures ja keegi ei pakkunud mulle isegi klaasikest vett."


description: Jaak Lind tegi üheksa maovähenduslõikust. Üks patsient suri, kahel olid tüsistused. Politsei uuris kolme patsiendi juhtumeid, kahe puhul polnud arsti süü tõendatav. Kolmas kannatanu soovis kriminaalasja lõpetamist, et saada 23 000 eurot.

title: Maovähenduslõikused. Ida-Viru keskhaigla arsti kriminaalasi lõppes 23 000 euro maksmisega


authors:
Pawel Supernak
Kacper Pempel

title: Poola parlament loobus abordiseaduse karmistamisest

maintext:
Poola parlamendi alamkoda kiitis neljapäeval heaks õiguskomisjoni ettepaneku loobuda rangema abordiseaduse eelnõu edasisest arutamisest, teatas BBC.
Ettepaneku poolt hääletas 352 ja vastu oli 58 saadikut. Veel täna tegi abordivastase liikumise Ordo Iuris esindaja Joanna Banasiuk ettepaneku, et eelnõust eemaldataks kriminaalvastutuse punkt, kuid alamkoja spiikri sõnul tuli see ettepanek liiga hilja.
Joanna Banasiuk Seimi ees (PAWEL SUPERNAK)
Aborti tegevaid arste ähvardati seaduseelnõu järgi kuni viieaastase vanglakaristusega.
Esmaspäeval toimusid Poolas naiste protestimeeleavadlused ja streigid. Naised viis tänavale kartus, et uue seaduse kehtimahakkamisel algab naistevastane nõiajaht ning ka raseduse iseenesliku katkemise puhul võidaks naist kahtlustada selles, et ta üritas lootest lahti saada.
Esmaspäevane naiste meeleavaldus Poola parlamendi ees (KACPER PEMPEL)
Ka praegu on valdavalt katoliiklikus Poolas kehtiv abordiseadus üks rangemaid kogu Euroopas. Raseduse tohib katkestada vaid siis, kui see tekkis intestsi või vägistamise tõttu, loode on raske arengupeetusega või on rasedus naisele eluohtlik.


description: Kultuuriministeerium toetab Kadri Kõusaare mängufilmi "Ema" parima võõrkeelse filmi Oscari kampaaniat 15 000 euroga. Ameerika Filmikunsti ja -teaduste Akadeemia avaldab parima võõrfilmi auhinnale nomineeritud filmid 24. jaanuaril 2017.

title: Kultuuriministeerium toetab mängufilmi "Ema" Oscari kampaaniat 15 000 euroga

maintext:
Igal aastal võistleb Ameerika Filmikunsti ja -teaduste Akadeemia (Academy of Motion Picture Arts and Sciences, AMFAS) võõrkeelsete filmide kategoorias mainekale Oscari auhinnale umbes 80 filmi, mille on välja valinud riikide ekspertkomisjonid. Need filmid osalevad tihedas konkurentsis esmalt võõrkeelse filmi Oscari nominatsiooni nimel ning lõppeesmärk on pälvida kuldmehike.
Kultuuriministeeriumi kunstide asekantsler Hillar Sein märkis, et Oscarid on maailma ühe silmapaistvama kultuuri- ja meediasündmusena hea võimalus riikidele ennast ja oma kultuuri tutvustada. "Iga meie filmi edu selles võidujooksus kujundab meie riigi ja filmivaldkonna mainet laiemalt," ütles Sein.
Mängufilmi "Ema" Oscari kampaania läbiviija USAs on Los Angelesi mainekujundusfirma Kean&Kolar Communications. Sama firma publitsistid Jan Kean ja Deborah Kolar on esindanud muuhulgas selliseid filme nagu Oscari nominendiks valitud Poola film "Katõn" (2007) ja parima võõrfilmi Oscari võitnud Tšehhi film "Kolja" (1997). Ettevõte korraldab „Ema“ linastused Akadeemia liikmetele ja võõrkeelse filmi valimiskomisjonile Los Angeleses ja New Yorgis, samuti on nende vastutada kogu kampaania meedia- ja kommunikatsioonitöö.
Eesti Filmi Instituudi (EFI) juhataja Edith Sepp tõdes, et Oscari kampaania on kallis ja nõuab väga häid suhteid. "Ootused eesti filmi osas on suureks kasvanud nii kodu- kui ka välismaal. "Ema" eelis on muuhulgas filmi esilinastus Tribeca filmifestivalil ja USA levitaja olemasolu. Akadeemia liikmete esimene tagasiside filmile on olnud pigem positiivne," kinnitas Sepp.
"Ema"“ peaosas on näitleja Tiina Mälberg, filmi produtsent on Aet Laigu. Laigu lisas, et "Oscari võidujooksus" osalemine on vaieldamatult suur tunnustus kõigile asjaosalistele. "See on tunnustus ka neile kodumaistele talentidele, kelle loomingut me otseselt ja kaudselt saame tutvustada," rääkis Laigu.
Filmikadeemia komitee avalikustab viie riigi Oscari nominendid 24. jaanuaril 2017. Seejärel annavad oma hääled akadeemia teenekad ja tegevliikmed, kes on vaadanud kõiki viit nomineeritud filmi. Filmimaailma kõige mainekama auhinna, 89. korda jagatavate Ameerika Filmikunsti ja -teaduste Akadeemia Oscarite laureaadid selguvad Hollywoodis 26. veebruaril 2017.


title: 44aastane Sexy Spice ootab oma teist last

maintext:
Briti plikadebändis Spice Girls Sexy Spice’ina meeste meeli erutanud Geri Horner ootab teist last. Neiupõlves Geri Halliwelli nime kandnud 44aastane lauljatar tegi kõmu-uudise teatavaks Instagramis vaid mõni tund enne seda, kui ta ilmus auhinnagalal oma kõhukesega kaamerate ette.
Mullu maikuus F1 Red Bulli bossi Christian Horneriga abiellunud Geri demonstreeris seda Attitude Awardsi galal uhkelt.
Geide toetamise eest auhinna saanud poptähe kõrval poseerisid abikaasa ja endine Spice Girlsi bändikaaslane Emma Bunton, kes ei suutnud hoida käsi Geri kõhust eemal.
Varasemast armusuhtest stsenarist Sacha Gervasiga on Geril kümneaastane tütar Bluebell Madonna, kelle ristiemad on Emma ja nende omaaegne ansamblikaaslane Victoria Beckham. Lauljatar on rääkinud, et tütre sünd aitas tal saada buliimiast üle.


authors:
Alar Truu
Eesti Naine
No Nii
Pole Sel Kleidil
No On Ikka Teave

description: Värske Eesti president Kersti Kaljulaid kandis tänasel ametisse astumise tseremoonial seljas musta maksikleiti, mille autor on Õhtulehe andmetel moekunstnik Ülle Pohjanheimo, kelle äri hiljuti vett vedama läks.

title: Kersti Kaljulaid kandis presidendivahetuse tseremoonial pankrotistunud disaineri kleiti


authors: Miks See Siis Nii Ebatavaline On Ja Kahtlemata.. Kahtlen.

title: Kallas: minu süüdistamine Kremli-meelsuses on kahtlemata ebatavaline

maintext:
Reformierakonna auesimees Siim Kallas saatis partei peasekretär Reimo Nebokatile kirja, kus palub juhtkonnal koguneda, et arutada tekkinud lahkarvamusi ja tema suunas tehtud Kremli-meelsuse süüdistust.
On klassikaline demagoogiavõte – kui poliitik midagi ütleb, mis ei meeldi, siis sildistatatake ta kohe: kibestunud, solvunud, vihane, tige jne. See tähendab, põhjus on inimeses, mitte probleemides.


authors:
Stanislav Moshkov
Alar Truu

description: Peaminister Taavi Rõivas kinnitas Vikerraadio saates "Stuudios on peaminister", et töö kõrvalt pulmade plaanimiseks eriti aega ei jää.

title: Taavi Rõivasel pole pulmade korraldamiseks aega


title: RIA paroolide lekkest: „Saame öelda, et tegu oli kümnete kõrgete Eesti riigiametnikega."

maintext:
Riigi Infosüsteemi Ameti küberturvalisuse teenistus teatas, et septembrikuu ülevaate kohaselt lekkisid Dropboxi kaudu Eesti kõrgete riigiametnike tööalased e-posti aadressid ja pilveteenuses kasutatud paroolid.
RIA peadirektori asetäitja küberturvalisuse alal Toomas Vaks sõnas, et konktreetseid nimesid RIA ei avalda, kuid saavad öelda et tegu oli kümnete kõrgete Eesti riigiametnikega, samuti elutähtsaid teenuseid osutavates asutustes töötavate spetsialistidega. Kokku oli varastatud andmebaasis 22 409 Eesti e-posti aadressiga seotud kontot. Riigi Infosüsteemi Ameti küberturvalisuse teenistus on kõikide puudutatud asutuste turbe- ja IT-juhtidele info edastanud.
"Täna ei saa väita, et Dropboxi andmevarguse kaudu saadud paroolidega on mõni konto Eestis üle võtta õnnestunud, nagu ei saa väita ka vastupidist. See, et meiliaadressid ja paroolide räsid said internetis sel sügisel kättesaadavaks, tähendab ilmselt, et andmed varastanud kurjategijad on kogu kasu nendest andmetest enda jaoks kätte saanud," sõnas Vaks
"Ennekõike rõhutan, et siduda pilveteenustega netis oma tööaadress ükskõik, mis moel, on halb praktika. Selle kaudu lihtsustatakse tuntavalt vaenulike võõrriikide luureteenistuste ja küberkurjategijate Eesti valitsuse liikmete ja tippametnike vastu sihitud rünnakuid, sest tekib võimalus leida miljonite kasutajate hulgast välja just need kasutajad, kelle paroolide murdmisele ja Dropboxi kontol olevate andmete kättesaamisele ressursse tasub kulutada. Antud juhtumi puhul annab kümnete tuhandete sarnaste parooliräside hulk märku väga levinud ja ilmselt ebaturvalise parooli kasutamisest," juhib ta tähelapanu sellele, et tööaadresse tuleks sellistes kohtades vältida.
"Nii kurjategijad kui ka luureteenistused teavad hästi, et inimestele on omane kasutada erinevatesse kohtadesse sisselogimisel samu või sarnaseid paroole. Seega lihtsustab ühe parooli murdmine ka teiste kasutusel olevate aadresside vastu rünnete korraldamist. Räside võrdlemise kaudu võib järeldada, et mitmete nimetatud kontode puhul oli ka kasutatud väga nõrga turvalisusega paroole," ütles mees.
"Enamik küberintsidente saavad alguse kasutajate tegevusest, mistõttu korraldame pidevalt seminare ja koolitusi teadlikkuse tõstmiseks. Eriti oluliseks saab teadlikkuse tõstmine enne Euroopa Liidu eesistumise algust, kuna sel ajal saab küberturvalisuse tagamine kogu Eestis olema erilise tähelepanu all. Sealhulgas puudutame koolitustel ka säärast ebaturvalist käitumismustrit ja sellest juhtumist saadud õppetunde. Tasub eeldada, et paroolidel põhinev autentimine on eelduslikult ebaturvaline, nagu ka see, kui inimesed kasutavad samu paroole erinevates teenustes või ka kopeerivad oma tööarvuti parooli teistesse teenustesse. Kuna 2016.aastal on avalikuks saanud mitmeid suuri kasutajainfo vargusi suurtest veebiteenustest (nt. Yahoo), siis on meie soovitus kasutada igal pool, kus võimalik, kahefaktorilist autentimist," võttis ta juhtunud kokku.


title: Moodne matkapesu hoiab naha soojas ka linnatänavail jalutajail

maintext:
Terve ja rõõmus püsimiseks tuleb õues aktiivselt liikuda aastaringselt. Et see oleks mõnus, tasub vaadata tänapäevase matkapesu järgi, mida on mõnus kanda nii aktiivselt sportides, linnatänaval pikemaid jalutuskäike tehes kui metsa põigates. "Jahedamate ilmadega õue minnes on mõistlik riietuda kihiliselt ning tähelepanu tuleb pöörata igale kihile alates aluspesust," rõhutab Kristiina Paavel, OÜ Matkasport Tartu kaupluse juhataja, et matkapesu eesmärk on hoida inimese keha kuivana. Külm kipub nimelt näpistama just siis, kui niiske kehaga tuule kätte seisma jäädakse. Sestap ütleb ka kihilise riietumise rusikareegel, et esimene rõivakiht juhib higi kehast eemale, teine tagab soojuse, kolmas kaitseb tuule, päikese ning vihma eest. Matkapesu ostma minnes soovitab Paavel müüjatele rääkida oma liikumisharjumustest. Tänapäeval on matkapesugi müügil eri paksuses ning eri materjalidest, näiteks metsas külmaga ühel kohal istuvale kaitseliitlasele sobib üks ning aktiivsele suusatajale hoopis teistsugune pesu.
Põhiline, mille järgi matkapesu tema valitakse, on materjal. Kauplustest leiab nii villaseid kui sünteetilisi pesusid. Seejuures ei maksa villast peljata – tänapäeval on villased rõivad sünteetiliselt vaid õige pisut karedamad ning nahka sügelema enam ei aja.
Sünteetiline pesu passib ennekõike juhul, kui kandja liigutab end aktiivselt – see kuivab kiiremini. Villane kuivab kauem, kuid hoiab sooja ka niiskena. Samas on villane riie antibakteriaalsete omadustega ning erinevalt sünteetilisest riidest ei hakka ka pärast pikemaajalist kandmist kehvasti lõhnama. Kõige kehvem valik on puuvillane matkapesu, sest see kipub liigselt niiskust imama ja kaua kuivama. Kristiina Paavel rõhutab, et pesu materjali on tarvilik teada, sest kihiliselt riietudes peavad kihid omavahel koostööd tegema. Kui aga panna selga puuvillane aluspesu ja selle peale midagi villast, on tulemuseks tõenäoliselt külmetamine. Üha popim on tänapäeval võrkpesu, mis on hea näiteks suusatajaile – see juhib niiskuse kiirelt kehast eemale. Samas ei ole kuhugi kadunud ka traditsiooniline matkapesu, mida võib julgelt kanda särgigi eest. Ja alati on võimalik erinevaid pesutükke kombineerida, pannes jalga näiteks võrkpüksid, kuid selga traditsioonilise matkasärgi. Matkapesu ostes tuleb seda ilmtingimata selga proovida. Õiges suuruses pesu liibub Paaveli sõnul kehale nagu teine nahk – nii saab see paremini higi eemale juhtida ja kehatemperatuuri reguleerida. Matkapesu hooldus on sama lihtne kui igapäevaste riietegi oma ehk neid tohib pesta pesumasinas. Et spetsiaalsed kangad säilitaksid oma töövõime, tasub neid pesta spordipesuvahendiga või villase kanga puhul villapesuvahendiga.


title: ILUKOOL | Mis asi on lip stain?

maintext:
Keeruliste meigitoodete nimekirjas oleme jõudnud sellise huuletooteni nagu lip stain? Millega tegu?
Poed on täis meigitooteid, millel on võõrapärane nimi ning mis seetõttu võivad tekitada segadust, milleks neid üldse kasutatakse. Ilukool on viimase kahe nädala jooksul üritanud tuua selgus, millega on tegu, kui pakendile on kirjutatud näiteks highlighter, concealer, bronzer, brow filler.
Sellel korral peatume sellisel huuletootel nagu lip stain ja räägime, millega tegu ning mille poolest see tavalisest huulepulgast erineb.


description: Eile teatati, et Ida-Virumaal Kohtla-Järvel Järveküla teel juhtus õnnetus, kus tööülesannete täitmisel kukkus 29 meetri kõrguselt alla elektritööline.

title: TV3 VIDEO | RASKE TÖÖÕNNETUS: Viru Keemia Grupi elektrik kukkus 29 meetri kõrguselt alla


description: Lõuna Ringkonnaprokuratuuri teatel on praeguseks selgunud, et kõne tegi Tartu vanglas karistust kandev isik, kes kasutas selleks vangidele ettenähtud telefoni.

title: Pommiähvardus justiitsministeeriumile tuli Tartu vangla telefonilt


description: Korvpallihooaeg kogub tuure ning ajakirjanikud Ville Arike, Jarmo Jagomägi ja Hindrek Pärg võtavad Õhtulehe saates "Viies veerandaeg" vaatluse alla kõik olnud ja tulevad olulised sündmused.Pikemalt on vaatluse all kodune põnevusmäng Rakvere Tarva ja Valga/Valka vahel, millised on üldised ootused hooajale? Miks jäi Tartu meeskond alla Bakken Bearsile ja mida võib loota FIBA Europe Cupi mängudest? BC Kalev/Cramo üllatas pärast kahvatut esitust Raplas võiduga Permis!

title: VIIES VEERANDAEG | Korvpallirosolje koduselt ja Balti tandrilt Euroopa tippu välja

maintext:
Korvpallihooaeg kogub tuure ning ajakirjanikud Ville Arike, Jarmo Jagomägi ja Hindrek Pärg võtavad Õhtulehe saates "Viies veerandaeg" vaatluse alla kõik olnud ja tulevad olulised sündmused.
Pikemalt on vaatluse all kodune põnevusmäng Rakvere Tarva ja Valga/Valka vahel, millised on üldised ootused hooajale? Miks jäi Tartu meeskond alla Bakken Bearsile ja mida võib loota FIBA Europe Cupi mängudest? BC Kalev/Cramo üllatas pärast kahvatut esitust Raplas võiduga Permis!
Täna algab Balti liiga, aga kas see sari oleks üldse elus, kui osa meeskondi ei saaks luba alles play-off'ist alustada? Lõpetuseks võetakse luubi alla kolmapäeval algav Euroliiga, mis tõotab uue formaadi abil kujuneda läbi aegade põnevaimaks. Head kuulamist!


authors: Afp Scanpix

title: Pornostaar: Trump pakkus mulle 10 000, et läheksin tema hotellituppa!

maintext:
Los Angeleses tegutsev pornotäht ja seksiõpetaja Jessica Drake (42) asus lahingusse USA presidendikandidaadi Donald Trumpiga. Naise sõnul oli Trump teda kümme aastat tagasi golfivõistlusel California Lake Tahoe’s loata suudelnud, emmanud ja hiljem pakkunud ka 10 000 dollarit kohtamise eest hotellitoas. Koos advokaadi Gloria Allrediga ajakirjanike ette ilmunud Drake (kodanikunimega Angela Patrice Heaslet) rääkis, et Trump oli peale tema haaranud embusesse ja suudelnud veel kahte naist ilma nendeltki selleks luba küsimata. SÜÜDISTAV FOTO: Jessica Drake (paremal) tuli ajakirjanike ette koos oma advokaadiga (vasakul), kes näitab asitõendit – Drake ühel fotol Trumpiga. (AFP / Scanpix) Pärast oli Trump küsinud temalt, et mis tunded naist valdavad, kui ta esineb täiskasvanutele mõeldud filmides ja kutsus siis teda oma hotellituppa, et hiljem peole minna. "Mida sa tahad? Kui palju? " oli Trump pärinud ja kui naine rääkis, et peab paraku lahkuma, sest Los
Angeleses ootab järgmisel hommikul töö, kinnitas Trumpi esindaja, et sellest pole midagi. "Ta laseb oma eralennukil sind ära viia," lubati Drake’ile.
Krabas kinni ja suudles Drake’i sõnul esindas ta golfiturniiril Wicked Pictures nimelist filmikompaniid ja oli kutset saades meelsasti nõus saatma Trumpi vaatajate hulka. "Sel ajal, kui kõndisime, küsis ta minu telefoninumbrit, mille ma andsin. Õhtul kutsus ta mind oma hotellituppa. Mul oli ebamugav üksi minna ja palusin kaks naist kaasa. Niipea, kui sisenesime tema sviiti, haaras ta meist järgemööda kinni ja suudles. Tal oli pidžaama seljas ja suudlemiseks meilt luba ei küsinud," tsiteerib Drake’i Guardian. Drake’i sõnul oli ruumis ka Trumpi ihukaitsja. Tulevane presidendikandidaat päris igalt naiselt, kas too on abielus või vallaline. "Kui olime hotellitoast lahkunud, helistas mulle keegi Trumpi kaalastest. Ta ütles, et Trump kutsuks mind meelsasti oma tuppa õhtusöögile. TÜÜPILISEM FOTO: Internetti tavatseb Jessica Drake end üles riputada näiteks sellisena. (AFP / Scanpix) Ma keeldusin. Seepeale helistas Trump ise ja ütles, et võiksin siiski tulla temaga einetama ja hiljem läheksime koos pittu. Kui ma jälle keeldusin, siis küsis ta: "Palju sa tahad? Ütle, kui palju?" Ma lõpetasin jutu. Aga varsti helistas jälle üks ta kaaslastest ja küsis: kas kümnest tuhandest piisab? Ma rääkisin, et pean Los Angelesse minema, töö ootab. Seepeale ta ütles, et ärgu ma muretsegu – Trump laseb sind oma lennukiga ära viia! Trumpi meeskond eitab kõike 1999. aastast alates rohkem kui 350 pornofilmis mänginud Jessica Drake on üheteistkümnes naine, kes süüdistab Trumpi moraalituses ja kolmas, keda selles abistab Gloria Allred. Advokaadil oli kaasas ka foto, millel on Drake jäädvustatud koos Trumpiga väidetavalt samal golfiturniiril. Naiste rünnak algas pärast seda, kui paar nädalat tagasi tõi New York Times päevavalgele helisalvestise, mis tehti Trumpi teadmata 2005. aastal telesaate "Access Hollywood" salvestamise vaheajal. Saate produtsendiga rääkides kirjeldab Trump, kuidas ta olla täht ja võib seetõttu voodisse heita abielunaistega ja katsuda neid kust iganes soovib. Trump vabandas nüüd ja ütles, et tegemist on meeste tavapärase riietusruumijutuga, mida ei maksa tõsiselt võtta. "Drake’i jutt on läbinisti vale," vastas Trumpi kampaaniameeskond süüdistustele. "Trump ei tunne seda inimest, ei mäleta teda ja tal pole ka mingit huvi teda tunda. Golfiturniiril lubas ta ennast koos temaga pildistada igal inimesel, kes seda soovis. Praegu on tegemist Hillary Clintoni toetajate järjekordse üritusega halvustada Trumpi naiste silmis." Donald Trump ütles järjekordsel valimiskampaaniakoosolekul Pennsylvania osariigi Gettysburgis, et kavatseb kohe pärast valimisi kohtusse kaevata iga naise, kes esitab tema vastu valesüüdistusi. Ühendriikide presidendivalimised peetakse juba paari nädala pärast ja valijate hulgas korraldatud küsitlusi jälgiva RealClearPolitics andmeil on praegu Hillary Clintonil (68) pooldajaid 6,1 protsenti rohkem kui Trumpil (70).


description: 2015. aastal hooaja lõpuks Kalev/Cramoga liitunud Keith Benson on tänavusel aastal hooajaeelsetest mängudes liitunud NBA klubi Miami Heatiga ning teenis läinud öösel ka mänguaega.

title: VIDEO | Kalev/Cramo endine keskmängija pääses NBA-s platsile madistama


title: Politsei otsib Viljandimaal kadunuks jäänud 78-aastast Tõnist

maintext:
Politsei käivitas otsingud tuvastamaks täna Viljandis kodust lahkunud ja arvatavalt Kõpu valda suundunud 78-aastase Tõnise asukohta.
Politsei abi Tõnise asukoha tuvastamisel palus tema lähedane, kelle sõnul pidanuks Tõnis täna hommikul minema Viljandimaal Tänassilma kanti jahile, kuid mees sinna ei jõudnud. Lähedaste mure on seda suurem, et Tõnis lahkus kodust küll oma tavapärases jahiriietuses, ent relva ega jahitunnistust ta kaasa ei võtnud.
Politsei kogus infot mehe tuttavatelt, kelle hinnangul olevat Tõnis kodust lahkumise eel käitunud kahtlaselt. Teada on, et Tõnis kurtis eelnevalt oma tervisliku seisundi pärast, mistõttu ei saa välistada, et ta võib kõrvalist abi vajada. Seda enamgi püüdsid lähedased ja tuttavad täna jooksvalt Tõnisega telefonitsi ühendust saada, kuid mehe mobiiltelefon on välja lülitatud ning tema asukohta pole seega võimalik positsioneerida.
Õhtupoolikuks õnnestus välja selgitada, et mitu inimest nägid päeval Tõnist suundumas Kõpu valda, kus on tema sünnikodu. Sinna on suundunud ka praegusel ajal politseinikud ja Tõnise tuttavad, et mees üles leida ning saada selgust, kas tema tervis või elu võib olla ohtu sattunud.
Kõigil, kel on infot Tõnise asukohast, palutakse sellest teada anda hädaabinumbril 112.


description: Eesti ragbikoondis alustas täna Kalevi staadionil Euroopa Rahvaste Karika 2. divisjoni turniiri (0:27) 5:53 kaotusega Ungarile. Ühtlasi oli too matš uue peatreeneri Ray Dicksoni debüüt.

title: Ragbikoondis pani kõrgemas divisjonis märgi maha

maintext:
Pisikeselt mõttepausilt naasis Eesti hästi. Kui teisest 40minutilisest poolajast oli kulunud 11 minutit, napsas kapten Veersalu keskväljal mängvahendi, lipsas osavalt läbi Ungari kaitse ning spurtis väravajoone suunas. Soolorünnaku lõpetuseks andis ta hea söödu Kaarel Kokemägile, kes palli joone taha maha asetas.
Try ehk Eesti esimesed viis punkti kõrgemas divisjonis oli tõsiasi. Järgnenud conversionit ei õnnestunud Veersalul realiseerida, kuid 5:27 olid juba viisakamad numbrid tablool. Ka mõnekümnepealine publik elavnes seepeale.
Paraku polnud see kohtumise murdehetk. Eeldatavalt tugevam Ungari vastas õige pea kahe try ja ühe conversioniga ning asus 20 minutit enne lõpuvilet 39:5 juhtima. Viimasel kümmekonnal minutil tegi Ungari veel kaks seitsme punkti rünnaktu ning võttis lõppeks 53:5 võidu. Aga see tulemus on loogiline, sest Ungari on umbes 50x rohkem ragbimängijaid kui Eestis.
2. divisjon jaguneb põhja- ja lõunatsooniks (Euroopa paremuselt 23. – 32. riigid). Kummaski on viis koondist. Põhjatsooni kuuluvad lisaks Eestile ja Ungarile Soome, Norra ja Taani.


title: Nõudlus elamumaa järele on kahekordistunud

maintext:
Maa-ameti andmetel on aastatel 2011-2015 hoonestamata elamumaaga tehtud tehingute arv kasvanud ligi kaks korda ja koguväärtus keskmiselt 2,4 korda.
Kui Narva linnas ja Veskikülas oleks saanud 2015. aastal Eesti keskmise kuu brutopalga eest osta üle 500 ruutmeetri hoonestamata elamumaad, siis Tallinna kesklinnas vaid 2,1 ruutmeetrit.
2015. aastal tehti Eestis hoonestamata elamumaaga 2480 tehingut kokku 89 miljoni euro eest. Kõige rohkem vahetas elamumaa omanikku Harju maakonnas – 2015. aastal tehti 1149 tehingut, mis moodustab 46,3% kõikidest Eesti tehingutest. Tartu maakonnas oli mullu 412 (16,6%) ja Pärnu maakonnas 286 (11,5%) tehingut. Väiksem tehingute arv oli Jõgeva, Valga ja Põlva maakonnas, kus see jäi vahemikku 18–20.
Ka tehingute koguväärtuse poolest "juhib" Harju maakond. 2015. aastal moodustasid Harju maakonna tehingud 80 protsenti kogu Eestis tehtud elamumaa tehingute koguväärtusest, ulatudes 71 miljoni euroni.
Tartu maakonna tehingute koguväärtus oli 2015. aastal 8 miljonit eurot ja Pärnu maakonnas 4 miljonit eurot. Ülejäänud maakondade tehingute koguväärtus jäi alla miljoni euro.
Kõrgeim ruutmeetri mediaanhind oli eelmisel aastal Harju maakonnas – 19,3 eurot. See on ligi 2 korda kõrgem kui järgneval ehk Tartu maakonnal, kus mediaanhind oli 9,8 eurot. Pärnu ja Rapla maakonna hoonestamata elamumaa ruutmeetri hind oli 6,8 eurot. Alla 1 euro jäi hind Järva, Jõgeva ja Valga maakonnas, kus ka tehingute arv oli mullu väiksemapoolsem.
Eesti keskmine hoonestamata elamumaa ruutmeetri mediaanhind on alates 2013. aastast püsinud samal tasemel - 8,8 eurot. Kui aga võrrelda tehingute viimaste aastate ruutmeetri mediaanhindu viimasel maa korralisel hindamisel (2001) kehtestatud hinnatsoonide mediaanväärtustega, siis on see enamuses omavalitsustes kuni 6 korda kõrgem.


description: Prangli saarel enda maatehingut keskkriminaalpolitseil uurida palunud Viimsi eksvallavanema Haldo Oravase suhtes ei alustata menetlust – toime pandud väärtegu on aegunud.

title: Politsei ei saa eksvallajuhi maatehingut uurida: väärtegu on aegunud


authors:
Reuters Scanpix
Mati Hiis

description: Aastaid vankumatuna seisnud Norra murdmaasuusalossil varises eile kokku kauneim torn – Vancouveri olümpiavõitja, seitsmekordne maailmameister ning valitsev MK-sarja kuninganna Therese Johaug andis positiivse dopinguproovi!

title: Karjuv ebakompetentsus või lihtlabane vale ehk kuidas suusakuninganna Johaug dopinguproovis põrus!

maintext:
Ent nii nagu tänavu välja tulnud kaheksas Potteri-raamat tõestas, et kõik ei läinud edasi hästi, on kõikuma löönud ka norrakate suusasambad – märtsis MK-sarja üldvõitjaks kroonitud Martin Johnsrud Sundby ja Therese Johaug on nüüdseks mõlemad süüdimõistetud dopingupatused!
Sundby avalikuks tulnud patustamine jäi 2014. aastasse, kui tema võistlussisesest dopinguproovist leiti üleliigsel määral astmarohtu salbutamool. Et suusaäss oli ravimi võtmist dokumentidel tunnistanud ja eksimus oli kogustes, määras spordikohus mehele vaid kahekuulise võistluskeelu. Lisaks jäi Sundby ilma 2015. aasta MK-sarja ja Tour de Ski üldvõidust, ent kokkuvõttes pääses mees siiski kergelt.
Põhjala suusaeksperdid, kes on juba aastaid väitnud, et Norra suusatajad on tegelikult keemiat täis robotsportlased, krigistasid Sundby nõnda lahja karistuse peale hambaid. Eilne pommuudis Johaugi kohta oli neile seega kui kingitus – nüüd saab teise norraka dopingupatusena ristile lüüa.
"See on olnud minu elu hirmsaim nädal. Olen täiesti murtud inimene. Toimunu on lihtsalt uskumatu ja pole sõnu, millega enda tundeid kirjeldada," sõnas Johaug, kes on lubanud teha antidopinguekspertidega koostööd. Endal ta positiivses proovis siiski süüd ei näe, vaid selle kivi veeretab ta arst Fredrik Bendikseni kapsaaeda. Nimelt andis mees Johaugile mäelaagri päikeses ära põlenud huule raviks Trofodermini nimelist kreemi, mis sisaldas keelatud ainet klostebooli.
"2015. aastal muudeti dopingukoodeksit karmimaks aga ka paindlikumaks,“ selgitas Kristjan Port, et kui varasemalt oli esimese rikkumise puhul maksimumkaristuseks kaks aastat võistluskeeldu ja iga reeglitest üleastunu pidi vähemalt pool aastat pausi pidama, siis nüüd on iga juhtum unikaalne ning karistuse määr (kuni neli aastat) sõltub sportlase süüst ja koostööst uurijatega. (Mati Hiis)
"Tegu on testosterooni sünteetilise vormiga, kus testosterooni molekuli on veidi muudetud," selgitas Eesti Antidopingu nõukogu liige Kristjan Port aine tausta. Klostebool on dopinguainete nimekirjas, sest kiirendab sportlaste taastumisprotsessi, lisaks on sel ka põletikuvastane toime ehk seetõttu leidus seda ka nimetatud kreemist.
Pakil selge hoiatusmärge
Johaug andis positiivse proovi 16. septembril ja Norra antidopinguagentuur teatas sellest suusatajale 4. oktoobril ehk enne uudise eilset avalikustamist oli Johaugi leeril kaheksa päeva, et leida näidule mõistlik seletus: Bendiksen väitis eilsel pressikonverentsil, et ostis kreemi Itaalia apteegist ega taibanud, et see sisaldab keelatud ainet. "See on minu kui arsti eksimus. On minu kohustus selliseid asju kontrollida. Võtan täie vastutuse Therese kreemi kasutamise eest ja minu arvates on tema süüst puhas," rääkis Bendiksen, kes pani päevapealt ka oma ameti maha.
"Nõrk koht on loos see, et 2013. aastal jäi sama ainega vahele Cannondale’i meeskonna jalgrattur Stefano Agostini. Temagi süüdistas selles ema käest saadud Trofodermini ja kuidas ta ei teadnud, et käsimüügis saadaval olevat kreemi ei tohi tarvitada. Meeskonna arst ütles selle peale, et muidugi poleks tohtinud, seal on keelatud ained sees. Imelik, et norrakate kroonjuveeli arst nüüd sama asja ei teadnud," nentis Port.
Norralanna jalgealust õõnestab ka tõik, et rahvusvahelises meedias on arsti tunnistuse järel ilmunud pildid Trofodermini karbist, kus ilutseb sõna doping, millel punane kriips peale tõmmatud – vastavalt Itaalia seadustele on sportlastele keelatud aineid sisaldavad ravimid säärast märki kandnud juba 2003. aastast. Tõsi, märge on peal pakil, aga mitte kreemituubil endal.
Ladne opakowanie tej maści pic.twitter.com/7igzwkrNcO — Justyna Kowalczyk (@JuiceKowalczyk) October 13, 2016
Mitu Johaugi kolleegi on juba võtnud sotsiaalmeedias sõna, et naise plindrisse sattumise üle parastada. Norrakaid tihti ka astmaravimite tarvitamise eest kritiseerinud poolatar Justyna Kowalczyk postitas näiteks Twitterisse pildi ilutsevast dopingusildist sõnumiga "Kena pakend sellel kreemil."
Livingos laagris viibiv soomlanna Aino-Kaisa Saarinengi tõttas kohe poodi: "Käisin huvi pärast vaatamas, milline see pakend siis välja näeb. Kas arst võib tõesti nõnda eksida?"
Nelja-aastast karistust ilmselt ei näe
Üldiselt on sportlasel endal kohustus hoolt kanda, et dopinguained tema organismi ei satu. Norrakate välja pakutud stsenaariumi järgi ei saa Johaugile aga midagi halvaks panna – tal oli meditsiiniline probleem ja usaldas selle ravis oma ala professionaali.
Martin Johnsrüd Sundby pääses dopingusüüst vaid kahekuulise karistusega. (Reuters/Scanpix)
"Kui ta saab näidata, et see rikkumine ei tekkinud tema süül ega tema hoolimatusest, siis võib öelda, et sportlasel süüd ei olnudki," spekuleeris Port, et maksimaalset nelja-aastast karistust Johaug eeldatavalt ei saa. Kui leebelt naine pääseb, peab selgitama uurimine, aga Port tõdeb: "Asi võib lõppeda ka lihtsalt noomitusega."


authors:
Roland Magunia
Mati Hiis

description: Tänane spordipäev kulgeb alguses rahulikus rütmis, kuid õhtul ei saa enam kuidagi pidama. Õhtul pannakse pall mängu Eesti jalgpalli meistriliigas, kuid korvpallisõprade pilgud pöörduvad kindlasti eurosarjade poole - kell 19 on Klaipedas platsil Varese meeskonna särgis Kristjan Kangur, kell 21 lähevad Prantsusmaa tippklubi Pau-Lacq-Orthez vastu lahingusse Tartu Ülikooli korvpallurid. Ole meiega!

title: OTSE | Sport 25.10: suur poksilahing lükatakse järgmisesse aastasse, mida teeb täna Tartu Ülikooli korvpallimeeskond?

maintext:
POKS
Paljude poksisõprade meeli kütnud üliraskekaalukohtumine Vladimir Klitško ja Anthony Joshua vahel lükatakse edasi, sest ukrainlane on jätkuvalt vigastatud ning seetõttu ringi naasmine võimatu. Algselt loodeti, et vägev kohtumine toimub 10. detsembril, aga nüüd väidab võistluse promootor BBC-le, et ilmselt peetakse lahing märtsis või aprillis.


description: Homme teevad Prantsuse õhuväe kaks hävitajat Mirage 2000 madallennu Eesti õhuruumis. Lennukid kuuluvad õhuturbesalka, mis baseerub Šiauliai lennubaasis Leedus.Hävitajad lendavad üle Eesti madallennu alade ning mitte madalamal kui 152 meetrit (500 jalga) ja eelistatavalt asustusest eemal. Lend toimub tööpäeva teises pooles.NATO liikmesriigid eraldavad õhuväe õppuste ja harjutuste, sealhulgas madallendude läbiviimiseks kindlad osad oma õhuruumist. Ka Balti riikide valitsused on eraldanud oma õhuruumis piirkonnad madallendude sooritamiseks. Madallende sooritatakse kokkuleppel lennuameti ja Lennuliiklusteeninduse aktsiaseltsiga.Põhja-Atlandi Nõukogu otsuse kohaselt valvavad NATO liikmesriikide õhujõud Eesti, Läti ja Leedu õhuruumi rotatsiooni korras alates 29. märtsist 2004. aastal, mil Balti riigid said NATO liikmeks. Balti riikide õhuturve moodustab osa NATO targa kaitse kontseptsioonist, mille eesmärk on säästa alliansi liikmesriikide ressursse panustades erinevatesse võimekus

title: Prantsuse hävitajad teevad homme harjutuslennu Eesti õhuruumis

maintext:
Homme teevad Prantsuse õhuväe kaks hävitajat Mirage 2000 madallennu Eesti õhuruumis. Lennukid kuuluvad õhuturbesalka, mis baseerub Šiauliai lennubaasis Leedus.
Hävitajad lendavad üle Eesti madallennu alade ning mitte madalamal kui 152 meetrit (500 jalga) ja eelistatavalt asustusest eemal. Lend toimub tööpäeva teises pooles.
NATO liikmesriigid eraldavad õhuväe õppuste ja harjutuste, sealhulgas madallendude läbiviimiseks kindlad osad oma õhuruumist. Ka Balti riikide valitsused on eraldanud oma õhuruumis piirkonnad madallendude sooritamiseks. Madallende sooritatakse kokkuleppel lennuameti ja Lennuliiklusteeninduse aktsiaseltsiga.
Põhja-Atlandi Nõukogu otsuse kohaselt valvavad NATO liikmesriikide õhujõud Eesti, Läti ja Leedu õhuruumi rotatsiooni korras alates 29. märtsist 2004. aastal, mil Balti riigid said NATO liikmeks. Balti riikide õhuturve moodustab osa NATO targa kaitse kontseptsioonist, mille eesmärk on säästa alliansi liikmesriikide ressursse panustades erinevatesse võimekustesse ühiselt.
Ämari lennubaasis baseerub Saksa õhuväe lennusalk, mis on relvastatud hävitajatega Eurofighter ning Šiauliais baseerub Prantsuse õhuväe lennusalk, mille relvastuses on hävitajad Mirage 2000


description: Täna öösel juhtus Võrumaal Antsla vallas traagiline liiklusõnnetus, milles hukkus 22-aastane turvavööga kinnitamata ja juhtimisõiguseta mees.Häirekeskusele teatati Antsla vallas Kikkoja külas Tsooru-Kangsti maantee 4. kilomeetril toimunud liiklusõnnetusest täna öösel kell 2.32. Esialgsetel andmetel oli sõiduauto Mazda liikunud Tsooru poole, kui selle juht kaotas pärast paremkurvi läbimist sõiduki üle juhitavuse ning sõitis vasakule poole teelt välja. Sõiduki roolis olnud 22-aastane mees hukkus sündmuskohal.

title: Võrumaal hukkus liiklusõnnetuses 22-aastane mees

maintext:
Täna öösel juhtus Võrumaal Antsla vallas traagiline liiklusõnnetus, milles hukkus 22-aastane turvavööga kinnitamata ja juhtimisõiguseta mees.
Häirekeskusele teatati Antsla vallas Kikkoja külas Tsooru-Kangsti maantee 4. kilomeetril toimunud liiklusõnnetusest täna öösel kell 2.32. Esialgsetel andmetel oli sõiduauto Mazda liikunud Tsooru poole, kui selle juht kaotas pärast paremkurvi läbimist sõiduki üle juhitavuse ning sõitis vasakule poole teelt välja. Sõiduki roolis olnud 22-aastane mees hukkus sündmuskohal.
Esmastel andmetel viibis juht autos üksi ning ei olnud turvavööga nõuetekohaselt kinnitatud. Samuti puudus mehel juhtimisõigus. Sündmuspaigal oli sõidutee asfaltkattega ja kuiv ning sõiduki rehvid vastasid nõuetele. Mehe kainus selgitatakse välja ekspertiisi käigus.
Lõuna prefektuuri operatiivjuht Indrek Koemets sõnas, et kuigi mees oli varem karistatud korduvate juhtimisõiguseta sõitude pärast ei vähendanud see paraku tema riskeerivat käitumist liikluses. „Lahtine turvavöö, arvatavalt liigsuur kiirus kurvis ja kangekaelne sõiduhimu hoolimata juhtimisõiguse puudumisest on need tegurid, mille tõttu olid tänaöise liiklusõnnetuse tagajärjed sedavõrd traagilised,“ sõnas Koemets.
Liiklusõnnetuse täpsemad asjaolud selgitatakse välja alustatud kriminaalmenetluse käigus, mida viib läbi Politsei- ja Piirivalveamet ning juhib Lõuna Ringkonnaprokuratuur.
Tänavu on Eestis liiklusõnnetuste käigus hukkunud 55 inimest.


title: Pärnu lahe kalameeste mõrda sattus signaalvähk

maintext:
Kalurid leidsid Pärnu lahe püünisest signaalvähi. Tegemist on võõrliigiga, mis pärineb Põhja-Ameerikast, on meie põlisele jõevähile ohtlik ning kuulub üleeuroopalisse keelatud liikide nimekirja.
Signaalvähk sattus kalurite püünisesse möödunud nädalal pärast tugevamat tuult, vahendas ERRi uudisteportaal Pärnu Postimeest.
Kalamees Urmas Margus rääkis "Aktuaalsele kaamerale", et mõrda jäänud suur ja värviline vähk ei sarnanenud meie vähile ning kalamehed andsid ta teadlastele üle.
Kui Eesti veekogudest leiti signaalvähk esimest korda 2008. aastal, siis Pärnu lahes leiti see isend esmakordselt 2014. aastal.
Tartu ülikooli Eesti mereinstituudi ihtüoloog Heli Špilev võrdles signaalvähki puuküürnikuga, kes võtab jõevähi elupaigad ära ja toob kaasa vähikatku, mis on meie jõevähile surmav, ning ta arvab, et see vähk sattus Pärnu lahte inimtegevuse tagajärjel.


description: Täna ja homme viibib välisminister Jürgen Ligi Bangkokis Kagu-Aasia Maade Assotsiatsiooni (ASEAN) ja Euroopa Liidu välisministrite kohtumisel, kus arutatakse arenguid ELis ja ASEAN riikide piirkonnas ning vaagitakse edasise koostöö võimalusi kahe organisatsiooni vahel.Muuhulgas tulevad kõne alla aktuaalsed regionaalsed ja rahvusvahelised julgeolekuküsimused. Eesti välisminister esineb kohtumisel sõnavõtuga, milles keskendub kaubandusküsimustele ja digitaalse sidususe arendamisele. Lisaks on välisministril kavas rida kahepoolseid kohtumisi.

title: Välisminister Jürgen Ligi viibib Bangkokis välisministrite kohtumisel


title: TV3 VIDEO | Tähelepanu, lapsevanemad! Noored ronivad kõrgustesse pilte tegema, riskides nii oma eluga

maintext:
Noorte seas on levimas uus hullus. Internetis levivate piltide ja videote eeskujul on hakkanud ka Eesti noored kõrgete objektide otsa ronima, et endast ohtlikus olukorras pilt teha.
Tähelepanelikud inimesed on avastanud Tallinnas Pelgulinnas uue koha, kus noored kõrgustesse ronivad ja pilte teevad. Sealt allakukkumine tähendaks aga väga raskeid vigastusi või isegi surma.
Vaata täpsemalt videost!


description: Jaapanis Tokios 16-21. oktoobrini toimunud baarmenite maailmameistrivõistlustel võidutses taas kahekordne baarmenite Eesti meister Hirja Niit.

title: PALJU ÕNNE! Kokteilimeister Hirja Niit saavutas baarmenite maailmameistrivõistlustel suurepärase teise koha

maintext:
Rahvusvahelise Baarmenite Assotsiatsiooni (IBA) poolt ellukutsutud maailmameistrivõistlused toimusid tänavu juba 65ndat korda, esimesel korral tuldi võistluseks kokku 1951. aastal kui eelmärgitud organisatsiooni seistme riigi poolt loodi. Tänaseks kuulub assotsiatsiooni 65 riiki ning iga-aastane oodatuim üritus on kindlasti baarmenite kokteilivõistlus.
Maailma parimaks kokteiliks tunnistati superfinaalis Hirjaga koos võistelnud jaapanlase Kenji Tsubokura kokteil “The Best Scene.”
Venus Club ja Jahtklubiresto üks omanikke ja baarmene Hirja Niit sai pääsme baarmenite maailmameistrivõistlustele kevadel, kui ta võitis siinsed EBA poolt korraldatavad Eesti meistrivõistlused. Hirja tõi võistlustel inspiratsiooniallikatena välja Jaapani uhked kirsiaiad ning sidus oma kokteili koostisosad teatavaks sillaks Jaapani ja Eesti vahele. Hirja on saavutatu üle õnnelik ning väga tänulik oma toetajatele ja kaasaelajatele.
“Eesti on pääsenud maailmameistrivõistlustel juba viimasel viiel aastal järjest medalikohtadele. Seega võib julgelt väita, et Eesti baarmenid on maailmas väga hinnatud kokteilimeistrid,” sõnas EBA president Margit Kikas


authors: Tass Scanpix Facebook

title: Putin tegi timukas-tsaarist lugupeetud ja toreda valitseja

maintext:
Esimese linnana Venemaal saab Ivan Julma monumendiga uhkeldada Orjol, sest 14. oktoobril avati taoline skulptuur just seal. Kaheksa meetri kõrgune ausammas kujutab hobusel istuvat tsaari, kelle ühes käes on õigeusu rist ja teises paljastatud mõõk.
Venemaad on ootamatult tabanud Ivan Julma maania. Seetõttu on paljud inimesed otse küsinud, kas Venemaa on hulluks läinud, et tõstab pjedestaalile oma ajaloo suuremaid mõrtsukaid.
Kaks-kolm viimast nädalat räägib Venemaa ajakirjandus palju riigi jõhkrast ja verisest tsaarist Ivan Julmast, kellele on üks mälestussammas juba püstitatud ja teised on järge ootamas. Käib lausa võistlus, mis linn või piirkond saab järgmisena endale Ivan Julma monumendi.
Seoses monumendi avamisega on suurt tähelepanu saanud ka Orjoli oblasti kuberner, kommunist Vadim Potomski, kes on esitanud mitu huvitavat mõtet. Nii on ta märkinud, et Orjoli linna asutanud Ivan Julm oli tsaar, kes suutis kõiki teisi riike panna Venemaaga arvestama.
"Ta tegi kõik selleks, et Venemaast saaks Venemaa. Ma suhtun suure lugupidamisega tugevatesse juhtidesse, sest ainult selline juht on võimeline riiki arendama," rääkis Potomski, kelle sõnul olid tugevad valitsejad ka Peeter I ja Stalin.
Ajaloolane Nikolai Svanidze on seetõttu väitnud, et monument Ivan Julmale püstitati tegelikult Stalini auks: "Öeldakse Groznõi, mõeldakse Stalin."
Pealegi oli ju Ivan Julm Stalini iidol, keda eeskujuks võtta ja jäljendada. Stalin redigeeris ajalooõpikuid, et Ivan Julm oleks nendes auväärselt esindatud. Pärast Stalini surma kadusid positiivsed arvamused tsaar Ivanist. Kuni praeguseni.
Ka Venemaa kultuuriminister Vladimir Medinski on öelnud välja oma arvamuse. Tema arvates polnud Ivan Julm pooltki nii julm kui tema kaasaegsed valitsejad Euroopas.
"Ivan Julma pole vaja võrrelda ema Teresa ega Mahatma Gandhiga, vaid tema kaasaegsetega, kes valitsesid tollal Prantsusmaal, Inglismaal, valgustatud Euroopas. Näiteks Charles IX tappis mõne päevaga Pariisis ja Prantsusmaa teistes suurlinnades 30 000 hugenotti," selgitas minister.
Opritšnina aastatel hukkus tsaari käsul vaid 3000–7000 inimest. Kust Medinski võttis need numbrid, pole teada, sest ajaloolaste kinnitusel tappis Ivan Julm ainuüksi Novgorodis 4000–15 000 inimest.
Järgmisena oli plaanis Ivan Julma pronkskuju püstitada Aleksandrovi linnas, kuid 4. novembri avamispidu on teadmata ajaks edasi lükatud.
Kaasanisse, Kolomnasse ja isegi Moskvasse on samuti tahetud Ivan Julma ausammast. Tšetšeeni aktivistid pöördusid aga Ramzan Kadõrovi poole, et viimane lubaks ehitada vabariigi pealinna territooriumile kabeli Ivan Julma auks.
Tšetšeenid tahavad anda ühele tänavale Vladimir Putini nime ja avada sel tänaval Ivan Julmale mälestustahvli.
Pooldajad: tsaar Ivan tugevdas Vene riiki
Ivan Julma on nimetatud üheks väljapaistvamaks isikuks Venemaa ajaloos, kes võttis oma võimuajal vastu palju julgeid ja murrangulisi otsuseid, mille eesmärk oli Vene riigi tugevdamine.
Paljude, sealhulgas Orjoli linnaisade meelest on tsaar Ivanile palju liiga tehtud ja tema kohta valetatud, kujutades teda deemoni ja timukana. Ivan olevat olnud hoopis see tsaar, kes suutis kõik põlised vene alad koondada ühisvalitsemise alla ja näidata, et venelased on suur ja võimas rahvas.
Samas on ära unustatud, et põlisteks Vene aladeks nimetatud piirkonnad polnud alati sugugi venelaste alad ning võimu tugevdamine ja territooriumi laiendamine maksis elusid nii venelastele endile kui teistest rahvustest inimestele.
Vene impeeriumimeelne kirjanik Aleksandr Prohhanov oli Orjolis avatud mälestusmärgist vaimustuses, sest tema meelest oli just Ivan Julm see valitseja, kes pani aluse Venemaa võimsale ajaloole.
Ta on märkinud, et veel kümme aastat tagasi poleks Ivan Julma ülistamine või talle ausamba püstitamine kõne allagi tulnud.
"Groznõid vihati liberaalsetes ringkondades ja laimati ning välismaa historiograafid nimetasid teda saatana sünnitiseks," kirjutas Prohhanov.
Tõe huvides olgu öeldud, et juba üle kümne aasta tagasi oli tsaar Ivanile monumendi püstitamine ametlikult päevakorral vähemalt kolmes Venemaa linnas.
Moskva skulptor Andrei Kovaltšuk pakkus 2001. aastal Vologda linnavõimudele oma Ivan Julma skulptuuri, kuid selle püstitamisest siiski loobuti. Venemaa üks kuulsamaid skulptoreid Zurab Tsereteli tahtis 2005. aastal kinkida Ivani ausamba Ljubimi linnale, kuid linnajuhid ei võtnud pakkumist vastu. 2000. aastatel arutati mälestusmärgi püstitamist ka Aleksandrovi linnas, kuid ka seal ei saanud tollal sellest asja.
Kirjanik Irina Izmailova arvamus on ülimalt positiivne: "Ivan Groznõi tegi väga palju Venemaa heaks, laiendades ja tugevdades riiki ning moderniseerides armeed. Ta on seda väärt, et tema nimi oleks jäädvustatud."
Orjoli kuberneri Potomski arvates pole tõestatud, et Ivan tappis oma poja. "Kui keegi maailmas demonstreeriks ametlikku või poolametlikkugi dokumenti selle kohta, et ta oli lapsetapja ja tappis oma poja, siis satub see inimene Guinnessi rekordiraamatusse ja saab Nobeli auhinna," teatas Potomski.
Vastased: tsaar Ivan oli ilge mõrtsukas
Ivan Julm on tunnistatud üheks vastuolulisemaks valitsejaks Venemaa ajaloos, kuid tema valitsemisaja kohta on hulk dokumentaalset materjali. Kuigi viimastel nädalatel on Venemaa ajakirjanduses ülekaalus positiivsed arvamusartiklid Ivan Julmast, on avaldatud siiski ka vastupidiseid seisukohti. Palju on arutletud selle üle, kas Ivan Julm ikka väärib ausammast.
Ajalooprofessor Jevgeni Anissimov oli mälestussamba avamisest Orjolis šokeeritud ja üllatunud. "Panna üles monument Ivan Julmale on tõeline pühaduseteotus, kõigi mõeldavate eetiliste normide ja vene traditsioonide rikkumine," oli tema seisukoht.
Anissimov meenutas, et kui 1850. aastatel Aleksander II valitsemise ajal arutati ühiskondlike ja poliitiliste tegelaste kandidatuure, keda võiks kujutada ausambal "Tuhandeaastane Venemaa", siis oldi ühes asjas kindlalt ühel meelel: Ivan Julma isik ei tohi mingil kujul monumendil kajastuda, sest tema võimuloleku aeg oli Venemaale häbi ja õnnetus ja ta ise verejanuline mõrtsukas. Samal ajal võib monumendilt leida aga Ivan Julma esimese abikaasa.
"Venemaa ajaloos pole kunagi varem olnud nii jälki kurjategijat nagu esimene tsaar. Ja nii räägiti isevalitsuse tingimustes!" ütles Anissimov, kelle sõnul on isevalitsusaegsest kurikaelast saanud Putini Venemaal austatav ja positiivne ajalootegelane.
Eesti Kirjanike Liidu liikmele Mihhail Vellerile kuuluvad sõnad: "Säilinud on palju autentseid kirjalikke allikaid, mis usaldusväärselt rääkisid tema ebatavalistest sadistlikest ja jõhkratest kalduvustest, koletutest piinamis- ja tapmisviisidest, mida said tema eluajal tunda mitu tuhat inimest.
Ka õigeusu kirik ei tahtnud midagi kuulda sadade munkade ja metropoliidi piinajast ja tapjast. See tähendab, et ta tekitas nii palju kurja, et nüüdset monumenti tuleks pidada ajalooliseks kaasuseks, mille on esile kutsunud poliitiliselt puudulik arusaamine."
Filmilavastaja Pavel Lungin on aga segaduses: "Tekib küsimus, kas Venemaa on mõistuse kaotanud. Miks viis sajandit hiljem tahetakse ülistada kurjategijat?"
Ajakirjanik Vitali Portnikov on veendunud, et Orjoli linna püstitatud Ivan Julma monumendi taga on tegelikult Vladimir Putin, mitte kohalik kuberner. "Putin ei valinud Groznõid välja juhuslikult.
Sel moel valmistab ta rahvast ette katsumusteks, sõjalisteks konfliktideks ja tugevdab inimestes viha, vaenulikkust ja tigedust," kirjutas Portnikov, kelle arvates on Orjoli monumendi püstitamise põhieesmärk süvendada riigialamates ideed valitseja eksimatusest.
Ka välismaal on märgatud muutusi Venemaa monumendipoliitikas. Näiteks Hispaania ajaleht El Mundo kirjutas, et Venemaa austab veriste kätega tsaare ja julmad valitsejad on muudetud lugupeetavateks. Süddeutsche Zeitung teatas oma pealkirjas, et "Venemaa püstitab ausambaid diktaatoritele".
Mitu "suurkuju" väärib samuti mälestusmärki
Ajendatuna Ivan Julma ausambast on Venemaa ajakirjanikud, blogijad, kommenteerijad pakkunud välja veel mitut kuulsust, kellele tasuks monument püstitada või kelle monumentide arvu suurendada. On ka põhjendatud, miks neile peaks ausamba kinkima. Monumente vääriksid näiteks:
Georges d’Anthes – et ta tappis küll Puškini, kuid ei tapnud Gogolit.
Andrei Tšikatilo – et ta mõrvas küll kümneid naisi, kuid ei puudutanud lapsi.
Rappija Jack – et ta hukkas prostituute, kuid korralikke daame ei puutunud.
Pol Poth – et ta ei tapnud ühtki juuti.
Anders Breivik – et ta tegutses kindlaks määratud maa-alal.
Beria, Ježov ja Jagoda – et nad surid märtrisurma.
Jossif Stalin – et ta hukutas miljoneid inimesi, kuid ei teinud liiga ühelegi kaelkirjakule.
Alternatiivne mitteametlik monument
Alternatiivne mitteametlik monument (Facebook)
Nädala eest kerkis Venemaale juba teine Ivan Julma monument, mis on aga mitteametlik ja millele pikka iga ei ennustatud. Nimelt püstitas kohalik kunstnik Vladislav Gultjajev Kani jõe kaldale Kanski linna Krasnojarski krais verega määrdunud puidust teiba .
Kunstnik nimetas oma taiest alternatiivseks ausambaks diktaatorile, kellelt võttis teatepulga oma rahvaga võitlemisel üle keisrinna Anna Ivanovna (Anna Joannovna) ja seejärel Jossif Stalin.
Kunstniku ja ka paljude blogijate sõnul kujutab Gultjajevi kompositsioon ajaloolist tõde tõepärasemalt ja see on meenutus aegadest, kui tapeti lihtsalt niisama ja lõbu pärast. Gultjajev rõhutas, et Ivan Julmale monumentide püstitamisega kiidame me vaikides heaks repressioonid, piinamised ja hukkamised.
Üks Venemaa suuremaid mõrvareid ja vägistajaid
Üks Venemaa suuremaid mõrvareid ja vägistajaid. (TASS / Scanpix)
Ivan IV (pildil, ka Ivan Vassiljevitš, Ivan Julm, Ivan Groznõi, vanas eestikeelses kirjaviisis Joann, 1530–1584) oli 37 aastat Venemaa tsaar.
Ta oli Vene ehk Moskva tsaaririigi esimene tsaar. Ta võitis sõja Kaasani ja Astrahani khaaniriigi vastu ning allutas Moskvale suured territooriumid. Tema ajal leidis aset ka Liivi sõda (1558–1583), sest maanappuses vaevlev Ivan otsustas alistada endale Liivimaa, kuid seda ta endale siiski ei saanud.
Tsaari sisepoliitika tuntum reform oli opritšnina. Sellega kaasnesid massilised hukkamised ja ka ebasoosingusse sattumised.
Ivan Julma peetakse Venemaa tsaaridest üheks verisemaks – seetõttu ka selline hüüdnimi, mis pandi talle küll juba pärast surma. Ivani ajal voolasid Venemaal verejõed ja pandi toime jubedaid repressioone, sealhulgas mitte ainult lihtrahva, vaid ka kõrgklassi kallal.
Nii on teada, et tsaar isiklikult hukkas 1567. aastal ühe oma lähikondse, bojaar Ivan Fjodorov-Tšeljadnini, keda ta kahtlustas endavastases vandenõus ja kavatsuses ise troonile asuda.
Ivan Julm käskis bojaaril tsaaririided selga panna, pani ta troonile istuma ja kummardudes tema kohale lõikas noaga temalt südame välja. Laip visati sõnnikuhunnikusse, kus selle kodutud koerad tükkideks rebisid.
Kuid sellega Ivan ei piirdunud. Pärast bojaari tapmist alustas tsaar ka Fjodorovi sugulaste, sulaste ja teenrite hävitamist: neid põletati, uputati, raiuti tükkideks, tapeti mõõgaga jne.
Tapetute naisi ja lapsi lubas tsaar oma lähikondsetel enne tapmist vägistada ja nende kallal muid jõhkrusi korda saata. Fjodorovi talupoegade naised käskis ta alasti kiskuda ja saatis nad siis paljalt metsa, kus juba ootasid ees tapjate ja vägistajate salgad.
Ivan Julm mõtles välja piinamis- ja tapmisviise ja nautis seda, kui elusaid inimesi keedeti katlas, lasti püssirohuga õhku, neid küpsetati aeglasel tulel, kisti nahk maha, torgati teibaid rindu jne.
Et surevate inimeste kannatusi veelgi suurendada, vägistasid tsaari käsilased hukatavate silme all nende naisi, tütreid ja emasid. Ka tsaar Ivan oli kuulu järgi võimas vägistaja: ta kiitles, et vägistas tuhat tüdrukut.
Ivani valitsusaeg lõppes täieliku läbikukkumisega nii sõjalises, poliitilises kui ka majanduslikus mõttes.
Senini tugev ja õitsev riik muutus tühermaaks: näiteks nüüdki leiavad arheoloogid Venemaa loodeosast hulgaliselt Ivan Julma ajal hävitatud, maha põletatud ja tühjaks jäänud külasid.
Ajaloolased on rõhutanud, et Ivan Julm polnud haige inimene ega hullumeelne, sest ta sai väga hästi aru, mida teeb ja korda saadab.


description: USA föderaalne juurdlusbüroo (FBI) alustab uuesti uurimist presidendikandidaat Hillary Clintoni e-kirja kasutuse suhtes.

title: FBI hakkab uuesti Clintoni e-kirja kasutust uurima

maintext: "Palun," lausub portjee külalisele, "siin on teie kõige odavama hinnaga hotellituba. See on toa võti koos hiirelõksuga!"


title: Reali ja Barcelona vastasseis vallandas Hispaanias varrukaskandaali, Pique teatas koondisest lahkumisest

maintext:
Hispaanias lahvatas skandaal, kui Madridi päevaleht AS avaldas veebilehel loo, kus väitis, et Kataloonia iseseisvust toetav FC Barcelona kaitsja Gerard Pique lõikas enne pühapäevast mängu Albaaniaga koondisesärgi varrukad lühemaks, et eemaldada sealt Hispaania lipuvärvides palistus.
Lugu osutus 100% valeks – Hispaania jalgpalliliit selgitas, et Pique (ja ka Sergio Ramos) eelistasid mängus Albaaniaga kasutada pikkade varrukatega särki, kus palistust lihtsalt ei olegi. Reali- ja kuningakoja-meelne AS võttis loo 20 minutit pärast avaldamist veebist maha, aga sotsiaalmeedias puhkenud võimsat tormi see ei vaigistanud.
Pique teatas seepeale, et pärast käimasolevat MM-tsüklit ehk 2018. aasta finaalturniiri järel lõpetab ta koondise esindamise. "Ma ei kannata seda enam välja. Jutt särgivarrukatest oli õlekõrs, mis murdis kaameli selja," teatas Pique.
ASsi peatoimetaja Alfredo Relano vabandas avalikult ja palus Pique’l ümber mõelda.


title: Pomerants: kilekottide kasutamisharjumus peab ikkagi muutuma

maintext:
Keskkonnaministeerium saatis Justiitsministeeriumile kooskõlastamiseks uuendatud pakendiseaduse muudatuse, mille järgi ei tohi alates 2019. aasta jaanuarist nii õhukesi kui ka eriti õhukesi kilekotte tasuta anda. „Võrreldes eelmise, kooskõlastusringi läbinud versiooniga, on eelnõust välja jäetud plastkandekottidele miinimumhinna kehtestamine, kuna seda peeti liigseks sekkumiseks turumajanduse toimimise reeglitesse. Tore, ei sekku liigselt ja selle asemel sõnastasime põhimõtte, et õhukesi ja eriti õhukesi plastkandekotte ei või tasuta anda,“ selgitas keskkonnaminister Marko Pomerants ja täpsustas, et hügieeni otstarbel ja lahtise kauba pakendamiseks mõeldud kilekotte see ei puuduta. Kauplustel tuleb tarbijale hakata pakkuma õhukestele plastkandekottidele ka alternatiivseid võimalusi. Euroopa Parlamendi ja Nõukogu direktiiv, mis pakendiseaduse muutmise seaduse eelnõuga Eesti õigusesse üle võetakse, seab kilekottide tarbimise vähendamiseks sihtarvud: 2019. aasta 31. detsembriks peab tarbimine olema alla 90 ning 2025. aasta 31. detsembriks alla 40 õhukese plastkandekoti inimese kohta aastas.
2015. aastal läbi viidud uuringu andmetel kasutab Eesti elanik aastas kuni 200 õhukest plastkandekotti (õhemad kui 50 mikronit) ja neist 160 on eriti õhukesed plastkandekotid (õhemad kui 15 mikronit, nn puuviljakotid). Keskkonnaminister Marko Pomerants sõnas, et tunnustab kõiki neid, kes on juba vabatahtlikult kas kassade lõpust kilekotirullid ära korjanud või kilekotid sootuks näiteks paberkottide vastu vahetanud.
„Eelnõule tulnud vastukaja asjus tahaks ühe asja veel ära klaarida. Nii mõnigi leidis, et Eestis läheb kilekott nagunii Irus ahju ja sellega oleks justkui asi korras. Unustatakse aga ära, et tegu on väärtusliku materjaliga, mida on ahju ajamise asemel hoopis targem kokku koguda, töödelda ja sellest uued tooted teha ehk me räägime 21. sajandil siiski ressursside mõistlikust kasutamisest. Muidugi on jäätmetest energia saamine parem kui nende lihtsalt prügimägedesse kuhjamine, aga eelkõige tuleb kogu väärtuslik materjal uuesti ära kasutada,“ märkis Pomerants. Eelnõuga lisatakse seadusesse ka soovitus vältida oksüdantide toimel lagunevate plastkandekottide müümist, kuna tarbijad peavad neid sageli biolagunevateks kottideks, mida need aga ei ole. Sellised kilekotid ei lagune kompostimise käigus lõplikult vaid üksnes väikesteks tükkideks, mis võivad sattuda loomade ja lindude toidulauale ning põhjustada nende surma. Selleks, et plastkandekottide tarbimise ja tarbimise vähendamise eesmärkide täitmise kohta andmeid saada, lisatakse eelnõuga müügikohtadele nende üle arvestuse pidamise kohustus.


authors:
Panthermedia
Scanpix
Laisk Naine
Oh
Ei

title: LAISKADELE SEKSIJATELE: 7 nippi, mis aitavad vaevata kogeda mõnu

maintext:
Seks laiskadele kõlab nii, et sa justkui ei tahaks seksi. Meil kõigil on raskemaid päevi ja tunneme väsimust, mil võibki taoline mugav seks olla suurepäraseks abimeheks.
Tegelikult on laisalt seksimine parim, sest annab sulle totaalse võimaluse täielikult lõõgastuda, vahendab Womens Health. Samuti ei tähenda see, et ainult üks partner pingutaks - mõlemad võtavad vabamalt, lõõgastunumalt ja üritavad rohkem nautida.
Hoia kõike käeulatuses


authors: Vene Keelt Ei Pea Eesti Riigis Keegi Rääkima

title: Seisukoht | Kas Eesti president peab rääkima vene keeles?

maintext:
Eesti venekeelse meedia esindaja pidas eile kõige olulisemaks vastselt presidendilt pressikonverentsil küsida, kas ta ikka kavatseb siinsete venelastega vene keeles rääkida.
See küsimus peegeldab ehedalt meie armsate koduvenelaste janatoomilikku suhtumist – me ei kavatsegi mingit väljasurevat eesti keelt õppida, mis sest, et suurem osa meist elab Eestis juba sünnist saadik.
Ma ei usu, et venelaste peaaju oleks erinevalt teistest rahvastest sellise ehitusega, mis ei võimalda eesti keelt elementaarselgi tasemel selgeks saada. Pigem on asi suhtumises. Eestlased aitavad sellele ise kõigiti kaasa, seetõttu paneb tegelikult imestama, kes üldse eesti keelt viitsib õppida, kui igapäevaelus saab seda nulltasemelgi valdamata hakkama. Proovigu mõni müüja vene keeles mitte teenindada!
Erandiks polnud ka Kersti Kaljulaid, kes otse loomulikult vastas, et suudab vajadusel vene keeles rääkida. Kommunistide unistus kakskeelsest Eestist (loe: venekeelsest) on saanud eestlaste endi käe läbi lõpuks ometi teoks.


description: Õhtulehe allika kinnitusel on Erik Orgu (33) ja Kati Orgu (27) vaid veidi üle kahe aasta kestnud abielu karile jooksnud ning paar on lõplikult lahus.

title: Erik ja Kati Orgu abielu on juba karile jooksnud?


description: Kanal 2 naljasaates "Suur komöödiaõhtu" korraldati täna võistlus, kus näitlejad kehastasid eri tegelaskujusid ning võtsid omavahel mõõtu lauluoskuses. Lauluvõistluse võitis tulevikutäht Kevin-Christian, keda kehastas Tõnis Niinemets.

title: VIDEO JA PILDID | "Suure komöödiaõhtu" tänase lauluvõistluse võitis tulevikutäht Kevin-Christian


authors:
Arno Saar
Ivar Heinmaa

title: Rindeoperaator Heinmaa: Ukrainat toetavad praegu enim Balti riigid ja Poola, suured hoiavad tagasihoidlikku joont

maintext:
Praegu avaldavad Ukrainale seoses konfliktiga enim toetust vaid Balti riigid ja Poola, ütles rindeoperaator Ivar Heinmaa ETV "Kahekõnes“.
Nii Süüria, Iraagi kui ka Ukraina kriisikolletes viibinud Heinmaa rääkis "Kahekõnes", et läheb tuleval esmaspäeval taas Ida-Ukrainasse Luganski piirkonda, kus käivad endiselt iga päev lahingud, kuigi need ei ole enam nii mastaapsed kui paar aastat tagasi, sest raskerelvastus on rindejoonelt valdavalt ära viidud, vahendas ERRi uudisteportaal.
Heinmaa sõnul on suurriigid jäänud Ukraina toetamises praegu pigem tagasihoidlikuks.
"Praegu annavad Ukrainale tuge kõige rohkem Balti riigid ja Poola, suured hoiavad ikkagi tagasihoidlikku joont. Meie ja poolakad ja mõni väike Euroopa riik veel julgeb öelda midagi selle kohta, aga paljud, näiteks Itaalia loodaks üldse, et Venemaalt majandussanktsioonid maha võetakse," rääkis operaator.


title: Kunstnikud maalisid naisstaaridest šokolaadiportreed

maintext:
Lauljatar Tanja Mihhailova-Saarest, lauljatar Teele Viirast ning jalgpallikohtunikust ja raadiohäälest Anni Rahulast maalisid kunstnikud eile õhtul Viru keskuses õige magusad portreed. Nimelt võõpasid nad naisstaaride näolapid lõuendile sulašokolaadiga.
Selleks sulas keskuse aatriumis pliidil suurtes pottides kolme värvi šokolaad: valge, hele- ja tumepruun. Kunstnikud Karl Markus Antson, Maria Sidljarevitš ja Alina Orav seisid lõuendite taga ringis, ringi keskel poseerisid neile istudes Tanja, Anni ja Teele. Tanjat maalis Alina, Annit Maria ja Teelet Karl Markus.
Portreed visandasid noored kunstnikud pliiatsiga ette, alles siis kandsid lõuendile sulašokolaadi. Maria segas šokolaadisse ka lilleõisi. Maalid said modellid mälestuseks endale. Tanja rääkis, et teda on maalitud vaid korra ja nõnda, et ta polnud ise juures.
"Võib juhtuda, et söön selle maali ära, aga loodetavasti ripub see ikkagi kodus seinal," vastas laulja küsimusele, mis maalist edasi saab.


title: ERKE volikogu soovib Rail Balticu projekti seiskumist

maintext:
EKRE volikogu esitas avalduse, milles on seisukohal, et valitsus peab Rail Balticu projekti seiskama, sest praegusel kujul teeb see suurt kahju Eesti majandusele, regionaalsele arengule ja ka elukeskkonnale.
EKRE volikogu avaldus:
Rail Baltic tuleb suunata õigele rajale!
Eesti Konservatiivse Rahvaerakonna volikogu on seisukohal, et valitsus
peab Rail Balticu projekti seiskama, sest praegusel kujul teeb see suurt
kahju Eesti majandusele, regionaalsele arengule, aga ka elukeskkonnale.
Mitmed majandus- ja transpordianalüütikud on juhtinud korduvalt
tähelepanu, et seni pole tehtud ühtegi tõsiseltvõetavat uuringut, mis
näitaks, et uue Tallinna-Pärnu raudteetrassi rajamine olemasoleva
kõrvale hakkaks Eestile kasu tootma. Vastupidi, kaubavood on viimastel
aastatel järjekindlalt vähenenud.
Selge on vaid üks: Eesti riigieelarvele tähendab Rail Baltic rasket ja
iga-aastast koormust. Peale selle, et riigi omafinantseering selles
projektis on sadu miljoneid eurosid, lisanduvad trassi hooldus- ja
remondikulud vähemalt 30 miljonit eurot aastas. Praegu jääb riik hätta
isegi olemasolevate raudteetrasside käigushoidmisega, ent Rail Baltica
rajamisel jääks riik ülal pidama kaht peaaegu paralleelset raudteed
Tallinna ja Pärnu vahel, kusjuures uus oleks märgatavalt kallim, kuna on
oluliselt laiem.
Keskkonnateadlased on juhtinud tähelepanu, et uue trassi rajamisel on
ettearvamatu mõju ka Eesti elukeskkonnale. Kavandatav raudtee koos
teenindusmaa ja piirdetaradega lõhestab Eesti enneolematu barrikaadiga.
Liikumisteed ja rajad lõgatakse läbi, rajada tuleb ligi 80 viadukti,
neist igaüks maksab mitu miljonit eurot. Trass mõjutab väljakujunenud
asustusstruktuuri ja maakasutust ning kogu riiki läbistava barrikaadi
tõttu võib sattuda ohtu mitme loomaliigi püsimajäämine. Samuti tekitab
ehitus enneolematu nõudluse meie liiva-, kruusa- ja paevarude järele.
Fanatism, millega Rail Balticu eestvedajad eiravad vastuargumente,
prognoositavaid ohte ning avalikku arvamust, süvendab kahtlusi, et Rail
Balticuga on seotud ulatuslik korruptsiooniskeem.
Kahtlusi lisab asjaolu, et Rail Balticu praegust trassi soovitav
uuringufirma AECOM on sattunud Austraalias skandaalidesse ja jäänud
kohtus süüdi riigi ajaloo suurimas uuringupettuses. Firma süü seisnes
alusetute ning ülioptimistlike prognoosidega uuringuraporti esitamises,
millest lähtuti pärast valmimist pankrotistunud tunneli rajamisel.
Konservatiivse Rahvaerakonna on seisukohal, et Eesti vajab senisest
projektist paremat, moodsat ja kiiret raudteeühendust Kesk-Euroopaga.
Selleks aga pole vaja rajada uut trassi, vaid rekonstrueerida olemasolev
raudteevõrgustik.
Vajame lisauuringuid ja ratsionaalset avalikku debatti, otsustamaks, kas
Euroopaga raudteeühendus luua üle Pärnu või Tartu-Valga liinil, kuid
täiesti selge on, et uue, kolmanda transpordikoridori loomine tuleks
välistada. Konservatiivne Rahvaerakond soovib omalt poolt sellele
debatile kaasa aidata, korraldades Riigikogus olulise tähtsusega
riikliku küsimuse arutelu Rail Baltica teemal.
Valitsuspoliitikute praegune jutt, et Rail Balticu trass on otsustatud
ja midagi enam muuta ei saa, ei ole tõsiseltvõetav. Fakt on, et Euroopa
Liit ei kirjuta meile ette siseriikliku trassi asukohta. Praeguseks
tehtud kulutused on projekti kogumaksumusega võrreldes tühised ning need
ei õigusta korvamat kahjut, mida Rail Baltic Eesti majandusele ja
elukeskkonnale teha võib. Veel on aeg hädapidurit tõmmata!


description: 4. oktoobril tähistatakse ülemaailmset loomade ja loomakaitsepäeva, mille eesmärgiks on tuua tähelepanu loomade heaolustandardite parandamisele.

title: Täna on rahvusvaheline loomade ja loomakaitsepäev - mida saad loomade heaks teha?

maintext:
Loomaõiguslusorganisatsiooni Loomade Nimel kõneisiku Anita Jürsoni sõnul algab loomasõbralik käitumine inimeste suhtumisest loomadesse ja nende kohtlemisest. "Oluline on mõista, et loomad tunnevad valu nagu meiegi ja soovivad vältida kannatusi," ütles ta.
Jürson toob välja ka selle, et loomasõbralik tarbija ei tohiks osta liha ja muid tooteid, või vähendab nende tarbimist võimaluste piires. "90% tänapäeval kasvatavatest loomadest moodustavad põllumajandusloomad, kes veedavad oma elud intensiivfarmides. Paljude loomade jaoks on esimene ja viimane kokkupuude õues oleva maapinna ja päikesepaistega alles transpordil tapamajja," ütles ta.
Praegu on ka Eestis riiklikul tasandil arutluse all nii karusloomakasvanduste kui ka loomatsirkuste keelustamine.
Üha aktuaalsem on ka loomasõbralik tarbimine. Jürsoni sõnul ei osta loomasõbralik tarbija tooteid, mille valmistamine hõlmab loomadevastast julmust, näiteks karusnahatooted. Samuti ei ole loomasõbralik tsirkuse külastamine, kus kasutatakse loomi, kuna seal dresseeritakse metsloomi julmade meetoditega, et nad inimeste meelelahutuseks trikke teeksid, rääkis Jürson.
"Alustama peab igaüks iseendast. Loomasõbralik inimene on see, kes kohtleb kõike elavat lugupidamisega. Kui meil on on võimalik oma igapäevavalikutega loomi kannatusest säästa, siis miks peaksime seda mitte tegema?".


description: 28. oktoobril peeti Tallinnas Sõpruse kinos noorte muusikuhakatise vahel tuline võistlus Noortebänd 2016. Parimat muusikakollektiivi selgitati sel aastal välja juba 16. korda. Võitjaks osutus ansambelThe Notes.

title: SUUR GALERII | Reedel selgitati galal välja Eesti parim noortebänd


authors:
Tauno Tõhk
Riigikantselei
Mis Neist
Ja Muidugi
Milline Valelik Sõna Partner

title: Peaminister Rõivas: Rootsist on saanud Eesti olulisim majanduspartner

maintext:
Rootsis visiidil viibiv peaminister Taavi Rõivas kohtus täna Rootsi peaminister Stefan Löfveniga, kellega arutati kahe riigi majanduskoostööd ja energiaprojekte, samuti Euroopa Liidu ees seisvaid väljakutseid. Rootsi ja Eesti majanduskoostöö teemal ütles peaminister Rõivas, et Rootsist on saanud Eesti olulisim majanduspartner.
"Mitmete Rootsi suurettevõtete otsus oma arendustegevus Eestisse tuua näitab, et meie teadmispõhine ja innovatsioonile suunatud ettevõtluskeskkond on usaldusväärne ja konkurentsivõimeline," ütles Rõivas Rootsi ametivennaga kohtumisel.
Rootsi on Eesti suurim välisinvestor ja olulisim ekspordi sihtriik. Rootslased on Eestisse investeerinud 4,5 miljardit eurot, mis on üle 25 protsendi Eestisse tehtud otseinvesteeringutest. Eesti ettevõtete eksport Rootsi moodustas septembris 17 protsenti kogu ekspordist, edastas Riigikantselei.


description: Sellel nädalavahetusel toimub Tallinna Spordihallis naiste epeevehklemise MK-etapp, millest võtavad osa ka Eesti parimad. Individuaalvõistlusel pääses poodiumile Irina Embrich, Katrina Lehis leppis 11., Erika Kirpu 19., Nelli Paju 23., Kristina Kuusk 35. kohaga.

title: TALLINNA MÕÕK 2016: SUPER! Irina Embrich jõudis kodusel MK-etapil poodiumile


description: Tennises pahapoisi maigu saanud Nick Kyrgios kuulis maailma ühelt parimalt tennisistilt Andy Murray'lt teravat kriitikat, kui austraallane ei viitsinud endast mängu ajal 100 protsenti anda.

title: Tennise pahapoiss vaidles pealtvaatajaga, vingus peakohtunikule ja sai konkurendilt sugeda

maintext:
Kyrgios riskib nüüd ka trahviga, sest ATP reeglite kohaselt võib mängijat karistada kuni 9000 euro suuruse trahviga, kui tennisist ei anna endast parimat.
Kyrgiosel oli ka vahejuhtumeid pealtvaatajatega. Üks tribüünil istunud fänn karjus austraallasele, et ta peaks mängu ja inimesi austama. Selle järel lõpetas Kyrgios mängisime ja vastas: "Tahad ise siia tulla ja mängida? Istu maha, ole vait ja vaata."
Pahameelt Kyrgiose käitumise vastu avaldas ka maailma teine reket Andy Murray. "Nick on kindlasti pettunud, et täna niimoodi mängis," rääkis šotlane. "Tal oli eelmine nädal super ning pole lihtne jätkata head mängu paar päeva hiljem uues linnas, kui sa oled väsinud ja tülpinud.Aga kindlasti tuleb anda endast kõik, mis sa saad, sest see on sinu töö kui professionaalse sportlasega."


authors:
Vida Press
Kallid Sõbrad

description: Rootslasi šokeerib 2. oktoobril Gotlandi (Ojamaa) saarel toimunud massivägistamine, mille kohta selgub järjest kohutavamaid detaile.

title: Rootsis vägistasid kuus põgenikku ratastoolinaise


authors:
Alar Truu
Tuleb Meelde

description: President Kersti Kaljulaid kutsus peaminister Taavi Rõivase kolmapäeva õhtul Kadriorgu, et riigielulistel küsimustel mõtteid vahetada.

title: FOTOD | President kutsus peaministri Kadriorgu


title: “Saladused” toob ekraanile tõestisündinud loo armuvõrku sattunud abielumehest

maintext:
Tänane saade “Saladused” toob teie ette tõestisündinud loo armukolmnurgast, kus abielus Pauli kõrvalsuhtest kasvab välja tõeliselt keeruline suhterägastik.
30aastane Paul on abielus ja kahe lapse isa, kuid oma pere kõrvalt peab ka armukest. Eriti keeruliseks kipuvad asjad minema hetkest, kui armuke teatab, et ootab mehelt last. Agnese soov on, et ettevõtjast Paul oma pere hülgaks ja hoopis temaga kooselu alustaks, kuid mees ei taha sellest kuuldagi. Kompromissina jõutakse kokkuleppeni, et Paul maksab lapsele elatist, kuid muul moel teda oma ellu ei võta. Lapse kasvades pole Agnes aga sellise lahendusega enam rahul ja üritab Pauli järjest suurema survega panna poja elus osalema ning leiab ettekäändeid ka üha rohkema raha küsimiseks. Sellest häiritud kohtub mees ühel õhtul pubis alkoholijoobes Taunoga, kes paneb ta kahtlema, kas Paul üldse ongi Agnese lapse isa…
Saladused on Kanal 2 ekraanil täna algusega kell 21.00.


title: Briti poptäht sundis teismeeas oma ema surmavat üledoosi võtma

maintext:
Atomic Kitteni lauljatar Kerry Katona tunnistas telesaate “In Therapy” võtetel pisarsilmi, et utsitas 15aastasena oma narkomaanist ema enesetappu toime panema.
“Ema oli peikast lahku läinud ja tahtis surra,” rääkis mitmes reality-sarjas esinenud ja ohtralt skandaalidesse sattunud Kerry. Tütar kogus vannitoas kokku kõik ravimid, mis leidis, ja käskis ema Sue’l need alla neelata. “Võta sisse, sa oled egoist,” olid Kerry sõnad. “Sundisin teda neid sisse võtma, kutsusin kiirabi ja ütlesin, et tulen talle pärast kooli, kui olen eksamid ära teinud, haiglasse järele," vahendab Daily Mail.
Kerry lapsepõlv oli keeruline. Teda kasvatas kokku neli kasuperet ning ta käis kaheksas eri koolis. 16aastaselt jättis tüdruk kooli pooleli, et sületantsijaks hakata.
Emaga on ta nüüdseks rahu sõlminud, kuid oma viie lapse elu on depressiooni ja uimastisõltuvusega võitlev Kerry kibedaks teinud. Ta palus saates lastelt kõige eest vabandust ja rääkis, et on lasknud nende nimed oma randmetele tätoveerida, et tal ei tekiks eales isu veene läbi lõigata.


title: Igor Mang: kukeaastal sündinud president kireb kogu ühiskonna ärkvele

maintext:
2017 on kukeaasta ja esmaspäeval presidendiks valitud Kersti Kaljulaid ongi Kukk (sünniaasta 1969).
Kersti Kaljulaid on Igor Mangi sõnul üks puhtamaid oma märgi esindajaid, sest peale Päikese on tal samas märgis veel Veenus ja Merkuur. Ta on isa suguvõsasse, kellest ta ilmselt ka väga lugu peab.
"Nagu kosmogrammist näha, on tal kümnest planeedist kuus maamärkides, mis räägib, et tegu on väga tööka ja kohusetundliku inimesega, lausa töökangelasega," kirjeldab mees.
"Loomult on ta konservatiiv, väga distsiplineeritud ise ja seda ka teistelt nõudev," lisab ta.
Refereeritud artikli täistekst Maalehes.


authors: Panthermedia Scanpix

title: Nädalavahetus on selja taga, kuid tunned end väsinuna? Ehk tegid ühe neljast sagedasest veast?

maintext:
Kõige sagedasem põhjus, miks sa välja ei puhka, on segavad harjumused. Huffington Post toob välja neli sagedasemat viga, mida inimesed lõõgastudes teevad ja tuletab meelde, et neist harjumustest loobudes on võimalik paremini puhata.
Sa istud pidevalt telefonis.
Kui su telefon annab märku kõigist uuendustest Facebookis, Twitteris ja Instagramis, pole ime, et sa ei suuda korralikult lõõgastuda. Uuringud on tõestanud, et tehnikaseadmed takistavad meid korralikult puhkamast, sest keskmiselt kontrollib inimene oma telefoni iga minuti tagant. Ehk siis: kui sa tahad puhata, lülita see välja.


title: ÕHTULEHE VIDEO | Ilmar Taska: aasta lõpus on kinolinadele oodata häid filme

maintext:
Eile tähistas Kanal 2 oma 23. sünnipäeva suurejoonelise peoga, mille külaliste hulgas oli ka filmirežissöör Ilmar Taska. Mees rääkis Õhtulehele oma hiljuti avaldatud raamatust ning avaldas lootust, et aasta lõpp toob kinolinadele palju häid filme.
Taska avaldas tänavu debüütromaani "Pobeda 1946", mis räägib ühe väikese poisi loo Stalini režiimi meelevalda jäänud Eestis. Mees tunnistas, et praegu ongi kõige rohkem tegemist raamatute kirjutamisega. "Pobeda romaan on saanud nii suure tähelepanu, et tuleb kirjutada, aga juba tehakse esimest lühifilmi noorte poolt sellest raamatust," kergitab ta plaanidelt saladuseloori.
Samas tunnistab Taska, et sel aastal ei ole ta veel tõeliselt head filmielamust kogenud. "See tuleb harilikult detsembris, sest näiteks Ameerikas lastakse kõige paremad filmid välja just aasta lõpus, et nad kandideeriksid Oscaritele ja jääksid žüriile hästi meelde."
Mida Ilmar Taska filmimaailmast veel rääkis ning kuidas meenutas Kanal 2 loomisaegu, vaata juba videost!


title: Venemaale reisija, pane tähele! Narva piiripunkt on kolmapäeval neli tundi suletud

maintext:
Ivangorodi piiripunktis käib remont ja seetõttu on kolmapäeval, 12. oktoobril kell 10.00-14.00 suletud Narva-1 piiripunkt.
Liiklust sel ajavahemikul ei toimu. Ida prefektuuri piirivalvebüroo juht Indrek Püvi palub piiriületajatel enda piiriületusi planeerida selliselt, et neil ei tuleks ületust oodata. „Kui kellelgi on vaja kindlaks kellaajaks jõuda Vene Föderatsiooni, tuleb arvestada sellega, et piiriületus toimuks enne kella 10.00. Vabandame ebamugavuste pärast,“ lisas Püvi.


title: Ettevaatust! Kaltsiumi tarvitamine toidulisandina teeb südame haigeks

maintext:
Piimatöödete söömise asemel kaltsiumi tarvitamine toidulisandina pole hea mõte – see võib tervisele kasu asemel hoopis kahju teha.
Ameerika North Carolina ülikooli teadlased tegid nimelt kindlaks, et see, kuidas kaltsium tervisele mõjub, sõltub kaltsiumi vormist. Ajakirjas Journal of the American Heart Assiciation avaldatud uuringus vaadeldi 2742 vähemalt 45-aastase mehe ja naise andmeid. Üks osa katsealustest sai kaltsiumi toidu kaudu, teisele manustati toidulisandeid.
Kümme aastat väldanud uuring näitas, et neil, kes said suurema koguse kaltsiumi tablettidega, tekkis 22% suurema tõenäosusega ateroskleroos. Põhjus on teada juba varasematestki uuringutest: keha talletab tablettidega saadud kaltsiumi, kuid mitte luudesse, vaid arteritesse ja mujale organismi ning seetõttu arterid ka lubjastuvad.
Sestap tasub toidulisandite neelamise asemel püüda kaltsiumi saada toidust.


description: Nädalavahetusel Tartu Kaubamaja keskuses toimuv Moekuulutaja pöörab sel korral lastemoele kohe eriti palju tähelepanu - kogu pühapäev on laste päralt. Lisaks moeetendustele on avatud ka lasterõivaid ja -disaini pakkuvad pop-up poed.

title: Stilist annab nõu: need trendid domineerivad lastemoes!

maintext:
Väike Tommy tuleb koolist koju, käes uus raamat.
"See on auhind, ema," ütleb ta.
"Auhind? Mille eest?" tunneb ema huvi.
"Õpetaja küsis tunnis, mitu jalga on jaanalinnul, ja mina vastasin, et kolm."
"Aga jaanalinnul on ju kaks jalga!"
"Ma tean, kuid teised õpilased ütlesid, et neli ja mina sain lähemale."


description: Ameerika jalgpalluri Margus Hundi koduklubi CIncinnati Bengals tunnistas pühapäeval võõral väljakul liiga paremikku kuuluva New England Patriotsi 35:17 paremust.

title: Margus Hundi ja Bengalsi jõud ei käinud liiga paremikust üle

maintext:
Kiirrongi reisija paneb tähele, et rong peatub liiga tihti ja küsib vagunisaatjalt:
"Miks me jälle seisame?"
"Lehm on tee peal ees."
"Lehm? Me seisame täna juba viiendat korda. Kas siin on siis nii palju lehmi?"
"Ei, see on seesama, kes ennegi. Me jõudsime talle jälle järele."


authors:
Mattias Tammet
Mõõt Sai Täis

title: Küsimus | Miks on uus parvlaev kaunistatud islamisümbolitega?

maintext:
Kuna uue parvlaeva Leiger reisijatesalongi on paigaldatud Istanbuli siluett, siis kas laeva kaunistamine mošeede ja minarettide kujutistega oli Eesti-poolne tellimus?
Sirle Arro, ASi Tallinna Sadam turundus- ja kommunikatsiooniosakonna juhataja: Laeva sisekujunduse lahendus on valitud meie sisekujundaja ning tehase sisekujundusfirma koostöös.
Konkreetne Istanbuli siluett on lisatud laevatehase initsiatiivil ja meiega kooskõlastamata – n-ö nendepoolne kingitus. Lisaks Istanbuli siluetile on lisatud ka Tallinna siluett ja seegi nende initsiatiivil.
Laeva lõplikud graafilise disaini lahendused on väljatöötamisel ja need paigaldatakse laevale pärast Eestisse naasmist. Graafilise disaini lahendustes on märksõnadeks saartega seotud vaatamisväärsused ja kangelased.
Ehk kinnitame, et laeval ei saa liinile asumise ja reisijate laevale astumise ajaks olema ühtegi islamisümbolit.


title: Palju õnne! Muusik Sofia Joons sai pisitütre emaks

maintext:
“Meil sündis 28. septembril Helsingi Naistekliinikus tütar. Kõik läks väga-väga hästi, praegu oleme õnnelikult kodus,” õhkab muusik Sofia Joons, kelle perre nädalapäevad tagasi teine laps sündis.
Möödunud suvel oli folkansambel Naised Köögis üsnagi iseäralikus olukorras, kui pool bändiliikmetest ehk kaks naist neljast oli lapseootel. Korraga ootasid last Sofia Joons ja Kristiina Ehin. Kristiina ja tema abikaasa Silver Sepp tervitasid tütrekest juba 5. augustil, nüüd sündis tütretirts ka Helsingis resideeruval Sofial.
“Naudime koosolemist ja suve pikaks veninud viimaseid kohtumisi sügisega ja tutvume oma plikaga, et teada saada tema õiget nime,” ütleb Sofia. “Meil on tegelikult kaua olnud üks lemmiknimi ja praegu lihtsalt vaatame, kuidas see istub.” Piiga tuli ilmale 3495 grammise ning 50sentimeetrisena. Sofia ütleb, et ka lapse isa oli sünnituse juures ning “loomulik” on sõna, mida nad mõlemad lapse tulekut kirjeldades kõige rohkem kasutavad. “Ma ei käinud rasedatele mõeldud loengutes, vaid lugesin ise palju internetis ja lõin endale palju erinevaid stsenaariume,” ütleb Sofia, kuidas ta uue ilmakodaniku sünniks valmistus. “Kui ise suudan välja mõelda viis, meenutab võibolla üks neist seda teekonda, mis meile pakutakse. Kõik on ju ikka kuidagi teada, peab ainult kuulama oma keha. Kehad ei valeta.”
Lapse sünd on alati maailma kõige õndsam tunne ja Sofia ütleb, et muidugi on oma last esimest korda süles hoida väga eriline. “Mis mõte seal tekkis? Uudishimu, vist. Kes ta on? Ja suur tänulikkus, et kõik on läinud hästi ja et pikk ootamine on läbi,” õhkab ta. Sofial on ka kümneaastane poeg Oskar, kes on naise sõnul väga uhke suur vend.


title: Kinnisvaraturu kasv võtab hoogu maha

maintext:
Aeglustunud ehituslubade taotlemise kasv näitab, et olukord on stabiliseerumas nii elamu- kui muude hoonete ehituses. Kõrge tööhõive, sissetulekute suurenemine ja ettevõtlussektori tulemuste oodatav paranemine jäävad sellegi poolest kinnisvaraturgu toetama ka lähiaegadel.
Elamuehituse kasv aeglustumas
Sellel nädalal avaldatud statistika ehituslubade taotlemise kohta näitab, et elamuehituse kasv on aeglustumas, kuid mitte aeglane. 2016. aasta esimese kolme kvartali jooksul väljastati ehitusluba enam kui 4600 uue eluruumi ehituseks, mida on 14% enam, kui sama perioodi vältel 2015. aastal. Hoolimata kahekohalisest kasvunumbrist on tõus eelmiste aastatega võrreldes siiski suhteliselt tagasihoidlik: 2015. aastal suurenes väljastatud ehituslubade arv 40% ja 2014. aastal koguni 130%. Kui kaugel oleme täna samas buumiaegsetest tippudest, iseloomustab fakt, et 2006. aastal suudeti 9 kuu jooksul anda välja 9762 luba – rohkem kui kaks korda enam kui sellel aastal.
Võrreldes 2015. aastaga, on märgata muutusi ka elamuehituse trendides. Nimelt on sellel aastal suurenenud huvi ennekõike individuaalelamute ehituse vastu. Korterelamute rajamiseks antud ehituslubade arv on eelmise aastaga võrreldes koguni vähenenud: kui 2015. aasta esimese 9 kuu jooksul anti välja luba 124 korterelamu rajamiseks, siis sellel aastal 117. Seevastu uute üksik-, paaris- ja ridaelamute tarvis taotletud ehituslubade arv on suurenenud 200 võrra ehk 17% enam kui eelmisel aastal sama aja jooksul. Huvitava vastuoluna on hoolimata kavandavate era- või ridamajade osatähtsuse suurenemisest, keskmine ruutmeetrite arv ehitusloa saanud uusehitistes vähenenud. Ehitustegevuse geograafiat vaadates on jätkuvalt enam kui pool ehitusloa saanud elamutest kavandatud kerkima Tallinnasse ja selle ümbrusesse, kuid võrreldes eelmise aastaga on Harjumaa osatähtsus veidi vähenenud. Eelmisel aastal anti uusehitusteks Harju maakonnas välja 55% ehituslubadest, selle aasta esimesel kolmel kvartalil 51,5%.
Hoolimata kasvutempo mõningasest aeglustumisest, jääb keskkond elamuehituseks lähiaastatel tõenäoliselt soodsaks. Eesti tööhõive püsib kõrgel tasemel, inimeste sissetulekud suurenevad ja ka kodulaenu tingimused on laenajale soodsad. Vajadust uute eluasemete järele tingib ka olemasoleva elamufondi kesine olukord. Eurostati elutingimuste uuringu EU-SILC andmetel elab nigelates oludes – ruumis, kus lekib katus, levib niiskus või hallitus jms – veidi enam kui 13% elanikkonnast. See arv on küll oluliselt väiksem, kui paljudes teistes meiega sarnasel elatustasemel riikides, kuid potentsiaali arenguks ilmselgelt jagub. Pikas plaanis võib Eesti elamuturgu hakata aga aina enam mõjutama elanikkonna kahanemine, mis vähendab elamispindade nõudlust ja suurendab pakkumist.
Vaibumas on ka hinnakasv
Koos elamuehituse kasvu pidurdumisega on hoogu oluliselt maha võtnud ka elukondliku kinnisvara hinnatõus. Kui 2015. aasta alguses rühkis korterite keskmine ruutmeetrihind eurodes ülespoole kahekohalise
kasvutempoga, siis 2016. aasta esimeses kvartalis suurenes keskmine ruutmeetrihind vaid protsendi ja teises kvartalis kahe võrra. Keskmiselt küsiti selle aasta teises kvartalis korteri ruutmeetri eest 1061 eurot.
Hindade kasvutempo oli samal tasemel riigi keskmisega ka Tallinnas, kus üldine hinnatase on siiski poole kallim – ruutmeetri eest maksti 2016. aasta II kvartalis 1579 eurot.
Kas praegune hinnatase on adekvaatne või mitte on üsnagi subjektiivne hinnang ja oleneb võrdlusbaasist või ajavahemikust, mida praeguse olukorraga kõrvutada. Nii on korterite keskmine ruutmeetrihind tõusnud viimase viie aasta jooksul 55%, keskmine palk aga 37%. Võrreldes tänast seisu aga buumiaegse tipuga aastal 2007, siis maksab elamispind nüüd 12% vähem kui toona. Asetades sama võrdluse sissetulekute konteksti, siis maksis keskmine ruutmeeter toona umbes 1,7 keskmist brutokuupalka, täna on palganumber aga suurem kui keskmine ruutmeetrihind. Kuigi majanduse tsüklilisus kipub tõendama vastupidist, on vähemalt hetkel raske näha ajendit, mis võiks keskmise palga ja eluasemehinna suhet märkimisväärselt paigast nihutada ja pigem võiks oodata turul teatavat stabiilsust.
Veel väärib tähelepanu, et võrreldes eelmise aastaga on langenud ehitustegevuse kui sellise hind. Vähenemine on olnud küll väike, jäädes ühe protsendi piirimaile. Ehitustegevuse hinda on kahandanud ehitusmasinate ja –materjalide hinnalangus, samas kui tööjõukulu on suurenenud.
Vähem ehituslubasid äri- ja tootmispindade ehituseks
Tipu paistab olevat saavutanud ka ettevõtete soov rajada uusi tootmis- ja äripindasid. Kui eelmisel aastal anti esimese kolme kvartaliga välja 2805 ehitusluba ligi miljoni ruutmeetri mitteelupindade ehituseks, siis selle aasta esimese 9 kuu jooksul vähem kui 1900, mis pindalas mõõdetuna veidi alla 900 000 ruutumeetri. Koos uusehitistega on vähenenud ka ehitiste rekonstrueerimiseks ja laiendamiseks väljastatud ehituslubade arv.
Langus tuli peaosas põllumajandus-, metsandus- ja kalandussektorist, kus 2015. aastal taotleti lubasid tavapärasest oluliselt enam. Ruutmeetrites mõõdetuna on kavandatavate ehituste aga mitme ehitise liigi puhul ka suurenenud. Varasemast enam soovitakse ehitada kaubanduspindasid, transpordihooneid ja tööstushooneid. Ootus majanduskasvu kiirenemisele peaks äri- ja tootmispindade rajamist edaspidi toetama.


title: Rõuge vald sai uue vaatetorni ja värskendatud külastuskompleksi

maintext:
Täna avatakse Rõuge Ööbikuorus Võrumaa kõrgeim ja kahtlemata silmapaistev vaatetorn „Pesapuu“, samas tähistatakse ka suvel uue ilme saanud Ööbikuoru külastuskompleksi valmimist.
10. oktoobril on Rõuge valla 25 aasta juubelisünnipäev ning kahe olulise projekti lõpetamisega tehakse nii oma valla rahvale kui külalistele ilus sünnipäevakingitus.
Vastse vaatetorni kõrgus on 30 meetrit ning välimuselt meenutab ta kahe linnupesaga puud. Teose idee autor on arhitekt Karmo Tõra (OÜ ROK- Projekt), valmis ehitasid selle Via Betoon Eesti OÜ peatöövõtjana ning Roadservice OÜ alltöövõtjana. Vaatetorni ehitust rahastasid Euroopa Liidu Ühtekuuluvusfond, Keskkonnainvesteeringute Keskus ning Rõuge vald.
Korrastatud külastuskompleksis näeb juba kesksuvest saati uusi suunaviitasid ja infotahvleid, istumiskohti, ümbruskonna panoraamvaateid, laiendatud rajalõiku, rauakaevu treppi ja Ööbikuoru väravat.
Külastuskompleksi uuendused projekteeris Jaan Vene Projektbüroo OÜ, ehitustöid tegi Valmap Grupp AS ning viidad ja infotahvlid valmistas Terratek OÜ. Ka seda projekti rahastasid Euroopa Liidu Ühtekuuluvusfond, Keskkonnainvesteeringute Keskus ja Rõuge vald.
Rõuge vallavanem Tiit Toots on oma valla olulisima loodusturismi objekti arenemise üle rõõmus: „Vaatetorni ja korrastatud külastuskompleksi valmimine olid esialgu planeeritud suveks ning külastuskompleksiga nii läkski: see on nüüdseks juba kolm kuud kasutusel olnud ning külastajatelt palju kiitust pälvinud. Kuid vaatetornide arhitektuursete ideede hulgast välja valitud „Pesapuu“ osutus nii projekteerijatele kui ehitajatele parajaks väljakutseks. Kuna ehituskvaliteedis järele andmine kiirustamise tõttu ei tulnud kõne alla, siis pikendasime torni valmimise tähtaega ning ajastasime selle valla sünnipäevale. Torni valmis ehitamine meenutas väga keeruka rätsepaülikonna õmblemist ning selle tulemus oma erilisuses on kõigile näha: torn pole pilkupüüdev mitte ainult päevasel ajal vaid ka öösiti, kui süttivad torni tüve, vaateplatvormideks olevaid „linnupesi“ ja torni tippu kroonivat „kuldmuna“ valgustavad erivärvilised tuled.”
2014. aastal alustatud Rõuge Ööbikuoru vaatetorni rekonstrueerimise projekt tuli ümber vormistada uue vaatetorni projekteerimiseks ja ehitamiseks, kui eelmine, puidust vaatetorn lõplikult kasutuskõlbmatuks tunnistati ning 2015. aasta kevadel lammutati. Algselt lihtsaks terasest sõrestiktorniks planeeritud idee arenes lühikese aja jooksul sooviks millegi enama järele ning läbi viidud ideekonkursi tulemusel valiti välja hoopis erilisema arhitektuuriga ning looduskeskkonda sobiv „Pesapuu“ nime kandev torn. Kaunisse ürgorgu sobituvad hästi ka looduslikes toonides uued infotahvlid ja muud taristuelemendid, mis koos vaatetorniga moodustavad harmoneeruva ja jalutama kutsuva terviku nii külastajate kui oma inimeste jaoks.
Nii Rõuge Ööbikuoru uus vaatetorn kui külastuskompleks on avatud kõigile huvilistele aastaringselt ja tasuta.


description: Kohaliku rallihooaja viimane suurvõistlus ja koduste meistrivõistluste kroonjuveel Saaremaa ralli lõppes võidukalt mullustele Eesti ja Läti meistritele Siim Plangile - Marek Sarapuule.

title: Siim Plangi täitis Saaremaa ralli võiduga ammuse unistuse

maintext:
Plangi järel sai Saaremaal suurepärase teise koha elus esimest korda neljarattaveolisel masinal võistelnud Miko Niinemäe koos kardilugeja Martin Valteriga. „Naeratus ei kao näolt ja tunne on ülev. Kindlasti tegime selliseid naljakaid ja amatöörlike vigu, mida raja äärest oli veider vaadata, aga lõpuks oli enamvähem käpas, kuigi mitte päris veel see mida tahaks,“ sõnas R5 Škodal kihutanud Niinemäe, kes kindlustas juba varem EMV3 (kuni 1,6liitrise mootoriga esiveolised autod) klassis koduse meistritiitli ja triumfeeris tänavu ka noorsõitjate arvestuses Rally Estonial. "Ise otsisin veel kohati pidurdusmaid ja Martin arvas paaris kurvis, et selle autoga läheb samapalju aega kurvist väljumiseks kui R2-ga, kuid muus osas meie koostöö klappis väga hästi."
Mida toob Plangile aasta 2017? "Tõenäoliselt ma Eesti meistrivõistluste hooaega kaasa ei tee," rääkis mees, et siht murda välismaale on kindlalt silme ees. "Ja seda ilmselt ka uhkema autoga. Plaanid on olemas, aga ma ei hakka neid veel välja kuulutama," ei taha Plangi põrsast kotis müüa – tulevikust räägib ta avalikult siis, kui eelarve kenasti koos on!


title: Välisminister Ligi keskendus Euroopa Nõukogu Parlamentaarse Assamblee ees kõneldes Türgile, Ukrainale ja rändekriisile

maintext:
Välisminister Jürgen Ligi kõneles täna Strasbourgis Euroopa Nõukogu Parlamentaarse Assamblee (ENPA) täiskogul Euroopa Nõukogu ministrite komitee tegevustest inimõiguste kaitsmisel, demokraatia ja õigusriigi ülesehitamisel keskendudes Türgile, Ukrainale ja rändekriisile.
Oma kõnes rõhutas välisminister Jürgen Ligi Euroopa Nõukogu solidaarsuse ning toe jätkumist Türgile ning vajadust koostööd ja dialoogi veelgi tihendada. „Euroopa Nõukogu ja parlamentaarse assamblee abi on Türgile vajalik, et praegune riigipöördekatse järgne keeruline olukord kiiresti lahendada,“ sõnas välisminister. „Türgi on lubanud täita oma Euroopa Inimõiguste Konventsiooni järgseid kohustusi. Ka praeguse erakorralise seisukorra ajal on oluline jätkata sõnavabaduse ja meediavabaduse kaitsmist ning vaja tagada õiglane õigusemõistmine riigipöördekatses süüdistatavaile,” lausus välisminister Ligi.
Rääkides Euroopa Nõukogu võimalustest toetada riike demokraatlike reformide tegemisel tõi Ligi esile Euroopa Nõukogu ambitsioonikaimat tegevuskava Ukraina reformide toetamiseks aastateks 2015-2017. „Riik on teinud reforme inimõiguste kaitseks ja korruptsioonivastases võitluses. Innustades Ukrainat reformiprotsessiga jätkama, tuleb aga meeles pidada, et seda raskendab oluliselt jätkuv konflikt ja Ukraina territoriaalse terviklikkuse rikkumine Venemaa poolt,“ sõnas Ligi.


description: Sellel nädalavahetusel kihutavad vormelid Ameerikas ning reedel sõidetud esimeses vabatreeningus oli kiireim Lewis Hamilton.

title: Mercedesed edestasid USA GP esimeses vabatreeningus teisi ligi kahe sekundiga


authors:
Mark Webster
Ühendkuningriikide Kaitseministeerium
Alar Truu

title: Kaitseminister: Eestisse saabuvad NATO väed on vastus Venemaale, mitte vastupidi

maintext:
See, et Eestisse saabub Suurbritannia pataljon, on reaktsioon Venemaa tegudele, ütles kaitseminister Hannes Hanso "Aktuaalsele kaamerale"
Venemaa välisministeerium teatas, et NATO kava on Venemaa sõjaline survestamine, vahendas ERRi uudisteportaal. Varem on Moskva sellistel puhkudel öelnud, et NATO sammud ei jää vastuseta.
"Ma arvan, et ärme iseennast rumalaks tee. Me reageerime sellele, mida Venemaa teeb ja kahjuks jätkab selle tegemist.
Seetõttu on eriti oluline, et NATO on olnud enda vastu aus ja reageerib kõikidele riikidevahelistele tundlikkustele väga jõuliselt ja õigesti, aga proportsionaalselt," kommenteeris Vene välisministeeriumi sõnavõttu kaitseminister Hannes Hanso.